Lehen Hezkuntza Metodologia | Zubi Zahar Herri Ikastola\nTutoreak / Irakasleak\nErabilitako metodologia esperientzia, ekintza eta konfiantzazko eta maitasunezko giroan murgildutako jokoetan oinarritzen da. Horrela, haurra maitatua eta seguru sentitzen da. Hezkuntz edukiak arloetan antolatuta daudenez, ekintza orokor eta globalizatuak burutzen dira, haurrarengan interesa sortu eta esanguratsuak direnak. Ikasketaren oinarri eta hizkuntz ezaugarrienak ahozko, ikus grafiko, plastiko eta erabilgarriak dira. Komunikaziozko harremanak talde handian eta txikian, lan autonomo eta taldeko lanetan gertatzen dira. Laburbilduz, metodo esperimentala gehien erabiltzen dena da, beste guztiak baztertu gabe.\nNOLAKO PERTSONAK HEZI NAHI DITUGU?\nHezkidetza, heziketa metodo gisa, sexuen arteko berdintasunean eta diskriminazio ezan oinarritzen den hezkuntza da, genero estereotipoetatik kanpo egiten dena. Sexualitate guztiak aintzat hartzen ditu, identitateen aniztasuna onartuz eta zilegituz.\nIkastolen Elkarteak bere aitzindaritza eta esperientzia frogatuak ditu hezkuntza eremuko I+G+B egitasmoak eta proiektuak burutzean, euskal eskolaren gestioan, oro har. IKT alorrean 15 urte baino gehiagoko eskarmentua metatua du,\nIkasle bakoitzak du bere estiloa eta erritmoa ikasteko orduan, eta bakoitzaren berezitasun horri nola erantzun behar zaion asmatzea da hezkuntzaren arazo nagusietako bat.\nUrteetan testu liburuetan oinarrituta funtzionatu izan dugu eta horrek garapena arrotza, hotza, iluna eta mekanizista egitera eraman gaitu. Horri buelta eman nahi diogu eta berezkoak dauzkan eta atera nahi dizkiogu.\nKonfiantzaren Pedagogiaren oinarri-oinarrian pertsonaren gaineko ikuspegi jakin bat dago, eta ikuspegi horretatik eraiki dugu gure pedagogia. Pertsonari pertsona oso izaten eta zoriontsu izaten laguntzea helburu duen pedagogia. Pertsona ikusteko modua, pertsonarekiko jarrera eta jokaera jakin bat daude, beraz, pedagogia horren oinarrian.\nZertan datza Eleanitz Proiektua? Zentroko lehen hizkuntza den Euskararen irakaskuntzan, baita gaztelera eta beste bi hizkuntzen irakaskuntzan ere.\nHelburua da ikasle guztien garapen pertsonal egokia eta ongizate. Hori dela-eta, eskola-jazarpenak ekar ditzakeen ondorio kaltegarriei aurrea hartzea erabaki genuen KiVa programa arrakastatsua gehituz.\n© 2021. ZUBI ZAHAR HERRI IKASTOLA | Ibaiondo 15, 48700 Ondarroa (Bizkaia) • T: 94 683 14 16 • ondarroa@zubizaharherriikastola.eus


Kolonizazio zaharretatik kolonizazio berrietara - Goierriko Hitza : Goierriko Hitza\nKolonizazio zaharretatik kolonizazio berrietara\nLehengo eta egungo kolonizatzaileen inguruko gogoeta egin du Xanti Salceda ordiziarrak.\nXanti Salceda (Ordizia)\nFranzisko aita santuak asteburu honetan esan berri du, Amazoniako suteei erreferentzia eginez, kontuz ibili behar dugula kolonizatzeko erabiltzen diren bide berriekin. Ezaguna da sute hauen nahia lurra esplotatzeko bidea ireki eta multinazionalei atea zabaldu nahi diela. Elizak ere onartzen du; bere sinesmenak inposatu egin zituen «su eta ezpata» bidez. Aita santuaren hitzetan hau gaizki egin zutela dio, indigenei gertutasuna adierazi nahian edo eta kolonizazioarekin jarraitzeko asmotan, noski.\nHauetako bat gure herrian, Ordizian, leku pribilegiatu bat ematen diogun Aita Urdaneta izan zen. Kuriosoa da, monumentuan dauden idatziei erreparatuz, gaztelaniaz eta euskaraz ez dutela gauza bera esaten. «…introductor de la civilizacion cristiana y española en Filipinas» eta «…Filipinetara eraman zuen kristautasunaren argia». Globalizazioaren eta Europa zaharreko herri zahar den honi ere inposatu zioten erlijioa, hizkuntza eta espainol izatera behartu, nahiz eta oraindik ere kostatzen zaien hau dena normalizatzea.\nHorietako adibide gaurkotua Iberdrolak 2018an Barrena jauregia argitzeko Udalari egindako oparia, 80.000 euroko ekarpena egin zuen. Akaso Filipinetan dituen proiektuak ez ziren posible izango Frai Andres de Urdaneta gabe. Bide komertzial hau aurkitzeagatik bere eskertza eman nahiko dio, eliz gizon honen azala zuritu duen herri Katoliko espainolizatu honi. Historiarako geratuko den beste idatzi batean garbi utziaz Iberdrola Españak herri honi egin dion opari berri hau. Inor mindu gabe eta erreflexiorako balio diezaigun, ez dezagun Iberdrolaren azala zuritu Frai Andresekin egin dugun bezela.


by under Etxarri-Larraun, Euskaltzaindia, Jose Manue Lasarte Mugiro, Larraun, Nafarroa, sortetxea, XX. mendea\nEtxe honetan, Apezenean, sortu zen Jose Manuel Lasarte Mugiro (Etxarri-Larraun, 1927/06/20-Iruña, 2007/04/17) apez euskaltzalea. Luzaiden, Berueten, Leitzan eta Uharte Arakilen apez egondakoa. Berueten euskarazko irratia sortu zuen (1958-1964). Leitzan Nekazari Eskolan zuzendari eta irakasle aritu zen euskaraz, eta 1965ean ikastola bat zabaltzeko ahalegina egin zuen. Uharten euskarazko mezak berreskuratu zituen. ‘Vianako Printzea’ instituzioko Euskararen Aldeko Sailak antolatutako hainbat festa eta sariketatan ere antolatzaile eta esatari ibili zen, hala nola, Etxalekun 1959an. Sailak euskara eskoletan sartzeko ahalegina egin zuenean, 1968an, kide izendatu zuen, Jose Mari Satrustegirekin batera. Idazki gutxi utzi bide zituen; horietako batzuk Príncipe de Viana aldizkariaren euskarazko gehigarrian. 1964an kide urgazle izendatu zuen Euskaltzaindiak.\nEtxea herri erdian dago, errepidean bertan. Lekunberritik etorrita, eskuin aldean.\nJose Manuel Lasarte Mugiro\nPatxi Zabaletak Euskera agerkarian idatzi biografia\nApezenea, Etxarri-Larraun, Euskaltzaindia, euskaltzalea, Jose Manuel Lasarte Mugiro, nafarroa Leave a Comment more...\nby under Euskaltzaindia, euskargazki, Juan Goikoetxea, Larraun, Lezaeta, sortetxea, XX. mendea\nJuan Goikoetxea Zabalo (Lezaeta, 1905/11/18-Donostia, 1973/06/30) idazle eta euskaltzale larraundarra Uhaldea izeneko etxe honetan sortu zen. Apez aritu zen Arbizun 1933tik 1973ra, eta euskararen aldeko jarrera herrian euskarari eusteko berebizikoa izan zen. Nafarroako elizbarrutian erabiltzeko zenbait testu liturgiko ere euskaratu zituen, eta Príncipe de Viana aldizkariaren euskarazko gehigarrian ere frankotan idazten zuen, sekula sinatzen ez bazuen ere. Horrek zailtzen du bere idazlanak zein diren eta non argitaratu ziren jakitea. Euskaltzaindiak euskaltzain urgazle izendatu zuen 1963an.\nEtxea aurkitzea erraza da, Lezaeta oso herri txikia delako. Bidetik ikusten da eta herrian Tolosako aldetik sartzen bagara, lehendabiziko etxea dugu.\nAndres Iñigok Euskera agerkarian argitaratutako biografia.\napeza, Euskaltzaindia, euskaltzalea, idazlea, Juan Goikoetxea, Larraun, Lezaeta, sortetxea Leave a Comment more...


Itsasaldiak: marea gora, marea behera... - GARA\nItsasaldiak: marea gora, marea behera...\nHondartzara joan aurretik, edozeini ongi datorkion zerbait da itsasaldien berri izatea. Hona hemen gutxieneko argibide batzuk.\n«Egun eguzkitsua gaurkoa, goizean lainoren bat edo beste izango da, baina egunak aurrera egin ahala zerua garbitu eta eguzkia izango da nagusi. Bazkalostean toaila eta bainujantzia hartu eta hondartzara joateko egun aproposa da gaurkoa».\nUdan, sarri entzun daitezke horrelako esaldiak irratian edo telebistan, baina eguraldiaren iragarpena ematean ere gezurra esaten duten egungo sasikomunikabide hauen gomendioekin ez dago fidatzerik, ezta horretan ere. Badira marea asko igotzen den egunetan eguzkia hartzeko lekurik gabe geratzen diren hondartzak, Zarautz, Bakio eta Biarritzeko Côte des Basques, esate baterako. Nola jakin dezakegu itsasoa asko igoko den ala ez?\nErraza da. Horretarako marea edo itsasaldi taula bat behar da. Marea taula batekin urteko edozein egunetan itsasaldiak zein ordutan izango diren eta mareak zenbat metro igo eta jaitsiko diren jakin dezakegu (altueran noski, ez luzeran).\nItsasaldi taulak lortzea ere erraza da, herritarrei lapurtzeaz gain, tarteka haien mesederako zerbait ere egitera behartuta omen dauden banku batzuek eskaintzen duten gauzetako bat izan ohi da. Esaterako, Euskadiko Kutxara joan zaitezke itsasaldi taula bat eskatzera. Kontua da itsasaldi taula guztiak ez direla berdinak, batzuek arrantzaleen jardunari begira egindakoak dira, besteak surflarientzat eta abar. Horregatik batzuetan ordu bat edo bi gehitu behar zaizkio ematen zaigun ordutegiari (urte sasoiaren arabera), baina hori liburuxkaren hasieran azaltzen dute normalean.\nGARAk eguraldiaren berri emateaz gain, ilargialdiak ere iragartzen ditu, alegia, ilargi aldaketak hileko zein egunetan jazoko diren esaten digu. Gauza bat izan behar dugu kontuan ilargialdiei dagokienez, itsasaldiak iragartzen direna baino egun bat edo bi geroago ematen dira. Adibidez, ekainaren 26an ilbetea izango da, ilargia bere osotasunean daukagu, marea biziak dira, baina itsastaulan begiratzen badugu, itsagoraren maila gorena hurrengo egunean izango dela ikusiko dugu eta baita itsabeheraren maila gorena ere. Atzerapen horren arrazoia lurraren eta ilargiaren arteko distantzian datza, horregatik batzuetan urrunago dagoenez atzerapena bi egunekoa izaten da. Hala eta guztiz ere, atal berean itsasaldiak zein ordutan izango diren eta mareak zenbat metro igo edo jaitsiko diren ere azaltzen da, beraz, datu horiekin, hondartzara joan aurretik, itsasaldien irakurketa egiteko moduan gaude.\nNolanahi ere, oro har, hau da kontuan hartu behar den kontua: aste batean marea hilak izaten dira eta ondorengo astean, berriz, marea biziak. Marea hilak direnean itsasaldiak nahiko motelak izaten dira; itsagoran marea ez da hainbeste igotzen eta itsabeheran ere ez da asko jaisten. Marea biziak direnean, ostera, itsasgora denean marea asko igotzen da eta itsasbeheran asko jaisten da.\nKontuan hartu beharreko beste gauza bat zera da, egunero bi bider izaten dela itsasgora eta beste bi bider itsasbehera. Batetik bestera sei orduko tartea izaten da eta egunero ia ordubeteko atzerapena gertatzen da. Adibidez, gaur itsasbehera goizeko zortzietan izan bada, badakigu sei ordura izango dela itsasgora, alegia, arratsaldeko ordu bietan, eta marea aldaketa bakoitzean ordu laurden inguruko geldialdi moduko bat izaten denez, ordubeteko galera bat gertatzen da eguneko. Horrela, gaur itsasgora goizeko zortzietan izan bada, bihar, 9.00etan izango da marea goian. Hau ez da oso zehatza, baina gutxi gorabeherako kalkulua egiteko balioko digu.\nMarea hilak edo biziak izateak ez dauka inongo zerikusirik olatuen altuerarekin, itsasaldien koefizientean bakarrik eragiten du eta arrazoia ilargiaren kokalekua izan ohi da. Ilargi betea edo ilargi hutsa denean, alegia, ilbetean edo ilberrian, marea biziak izaten dira, eta ilbeheran eta ilgoran, berriz, marea hilak. Koefizientea aldatu egiten da urte sasoiaren arabera, batzuetan marea biziak beste batzuetan baino biziagoak dira eta alderantziz. Marea hilekin ere berdin gertatzen da; batzuetan besteetan baino motelagoak izan daitezke. Koefizientea altua denean eta, ondorioz, marea asko igotzen denean, olatuak oso handiak badira, txikizioak eragin ditzake kostaldean. Horrelakoetan atera ohi dira Donostiako Pasealeku Berriaren kontra eztanda egiten duten olatuen irudi zoragarriak. Baina, esan bezala, bereizi beharra dago, olatuen altuerak itsaso zabalean dauden haize zurrunbiloen eraginarekin zerikusia du eta mareen koefizienteak, berriz, lurraren eta ilargiaren arteko distantziarekin.\nHortaz, hilero bi astetan marea biziak izaten dira eta beste bi astetan marea hilak. Kantauri itsasoan marea hilak izaten diren astean goizean itsasgora izaten da eta, arratsaldean, itsasbehera. Hurrengo astean, marea biziak direnean, goizean, itsasbehera (oso behean) eta, arratsaldean, itsasgora (oso goian). Eta horrela, hurrengo astean berriro ere marea hilak izango dira eta, jarraian, biziak, eta behin eta berriz errepikatzen da.\nItsasaldiak oso garrantzitsuak dira surflarientzat, leku batzuetan marea puntu oso zehatzetan soilik egin daiteke surfa, eta marea biziak edo hilak izateak garrantzi ikaragarria dauka. Badira lekuak marea igotzean haitz batzuk ezkutatu eta bertan surfean aritzeko aukera ematen digutenak. Beste leku batzuetan marea jaistean haitzak urrunago egongo dira eta lasaiago ibil gintezke, eta beste hainbat lekutan, ostera, marea erdian egotea komeni da. Azken hauetan, esaterako, marea hilak izatea egokiagoa da, izan ere, marea biziak direnean oso azkar igotzen da marea eta une apropos hori oso laburra izaten da.\nOlatuak, hondoen arabera, modu batera edo bestera lehertzen dira, eta itsasoa etengabe mugitzen denez, oso zaila da une egokia zein den hautematea. Behaketa lan handia eskatzen duen afera da leku bakoitzari zein baldintza dagozkion ikastea. Denbora asko behar da leku bakoitzari so egoteko eta itsasaldiek, haizeak eta itsasoaren norabide desberdinek leku bakoitzean sortzen dituzten baldintza anitzak ikasteko. Azken finean, itsasaldiak, nahiz eta puntu garrantzitsu bat izan, kontuan hartu behar den osotasun baten atal bat baino ez dira.\nHala eta guztiz ere, arrantzaleez eta surflariez gain, itsasaldien berri izatea ongi datorkio hondartzara joan nahi duen orori, horrela, eguraldi ona egiten duen egunetan eta hondartzara joateko esaten zaigunean ilargiaren egoera jakitea nahikoa dugu marea non izango den jakiteko. Ilargi betea badago, ez joan Zarautza arratsaldez eguzkia hartzera, ez baita lekurik izango, malekoiko harri gogorraren gainean etzan nahi ez badugu behintzat. Hautatu beste hondartza bat, kasurik txarrenean ere marea goraino igotzen ez den hondartzaren bat. Gure kostaldean, zorionez, anitz dira, Orio, Barinatxe, Laida, Hondarribia, Angelu, Sokoa,...batzuk aipatzearren.\nBadakizue, hondartzara joateko, itsastaula, toalla eta bainujantzia. Garai honetan azala oraindik esne kolorekoa izango dugu, beraz, eguzki-izpietatik babestea ere komeni da, horretarako, noski, ez dago gerizpea bezalakorik eta, bestela, eguzkitarako krema eman dezakegu, baina neurrian, zeren itsasoan sartzen garenean krema horiek ura kutsatzen dute gainazalean olio xafla zabalduz. Eta, besterik gabe, Itoizen abestiaren doinuekin «marea gora, marea behera...» gozatzera!\nMundaka: olatu kapritxosoa, itsasbehera eta marea biziak\nAurten ere badirudi ez dela munduko txapelketarik izango Mundakan. Orain bi urte, txapelketa amaitu eta astebetera sekulako olatuak izan ziren, aspaldian izandako onenak.\nMundakak oso baldintza zehatzak bete behar ditu olatua behar bezala leher dadin. Lehen baldintza gutxieneko itsasaldi bat izatea da, olatuek gutxienez bi metroko altuera izan behar dute lekuan behar bezala altxatzeko. Bigarren baldintza itsasbehera da. Soilik itsasbeheran izaten da olatua bere onenean, beraz, txanda asko egiteko betarik ere ez da izaten. Bi baldintza horiei hego haizea gehituz gero, ordea, munduko olaturik onenetakoa da gurea. H. L. A.


2019 api 28\nMaiatzaren 1ean, asteazkenean hiru talderen kontzertua edukiko dugu Putzuzulo Gaztetxean. Antidoto talde Madrildarra biran etorriko dira Zarautzera, diska berria aurkezten gainera. Beraiekin batera...\nBeertatik Beertara jardunaldiak Putzuzulon\nBeertatik Beertara jardunaldiak burutuko ditugu Putzuzulon maiatzean. Euskal Herrian ekoitzitako garagardoa dastatzeko aukera egongo da. Jatorduak, musika saioak eta futbolin txapelketa antolatu di...\nGanbara Berotzen bigarren saioa apirilaren 26an\n2019 api 08\nArraio Irratiaren 13. urteurreneko beroketa lanak aurrera doaz eta apirilaren 26an Ganbara Berotzen 2. saioa edukiko dugu Putzuzulon bertan. Gaueko 22:00etatik aurrera 6 bertsolari edukiko ditugu l...\nLiher taldea Putzuzulon\n2019 api 02\nApirilaren 5ean, Liher talde Donostiarra edukiko dugu Putzuzulon. Talde donostiarra “Tenpluak erre” diska aurkeztera dator gurera, Kaleratu duten hirugarrena. Sarrera 5 eurokoa izango d...\nErnia eta Arrotzak taldeak Putzuzulon\nApirilaren 11ean kontzertu benetan interesgarria dugu Zarauzko Putzuzulon. Arraio Irratiko ZarataZarautz irratsaioaren eskutik, bi talde izango ditugu gaueko 21:30etatik aurrera. Lehenak, etxean jo...\nTa Gaztetxiakin ze?\nIgande honetan, Martxoaren 24ean eta Arraio Irratiaren eskutik, Ganbara Berotzen bertso saioa edukiko dugu arratsaldeko 17:00etatik aurrera. 6 bertsolari ariko zaizkigu bertan. Markel Eizagirre, Ai...\n“La trama del 4%” liburu aurkezpena Putzuzulon\nMartxoaren 21ean, ostegunean eta arratsaldeko 18:30etatik aurrera, “La trama del 4%” liburuaren aurkezpena izango da Putzuzulo Gaztetxean. Arraio irratiak antolatura, liburuaren egilea...\nTipex eta Holy nuns taldeek joko dute bihar Putzuzulon\n2019 mar 06 Zarautz\nTipex eta Holy Nuns taldeak Putzuzulon\nMartxoaren 7an Tipex eta Holy Nuns taldeak zuzenean ariko dira Putzuzulo gaztetxean, Zarautz herrian. Balentziar punk doinuak dantzatzeko aukera emango digu Tipex taldeak. Talde nahiko berria da Ti...\nHabak, High eta Design taldeak Putzuzulon\n2019 ots 22 Zarautz\nMartxoaren 1ean kontzertua dugu antolatua Zarauzko Gaztetxean. Bertan, Mexikotik datozen Habak, Alemaniako High eta Usrubilgo herriko Desegin taldeak edukiko ditugu.\nHABAK, HIGH eta DESEGIN taldeak Putzuzulon


IRITZIA: 'TOTEM', SAN FRANTZISKON JOTZEN, CIRQUE DU SOLEIL-EN EKOIZPEN MAGIKOENETAKO BAT - THE MERCURY NEWS - BERRIAK\nIritzia: 'Totem', San Frantziskon jotzen, Cirque du Soleil-en ekoizpen magikoenetako bat\nKristalezko izaki kiribildu txiki bat jaisten da zerutik armiarma bat bezala. Erortzen den heinean, orba zabaltzen da izar-hauts zati bat agerian utziz. Horrela, sorkuntzaren egunsentia hasten da Totem-en.\nUrteetako Cirque du Soleil-eko produkziorik magikoenetako bat, Totem-ek espeziearen jatorria trazatzen du zingira primario batean ibiltzen diren izaki anfibioetatik hasi eta espazioan zehar lasterka dabiltzan hondartza muskuluekin loturiko astronautetaraino. Robert Lepage abangoardiako antzerki morroiak denboran zehar egindako bidaia epiko bat da, Far Side of the Moon eta The Andersen Project bezalako multimedia maisulanengatik ezaguna. Hemen arrakasta lortu zuen Kàn porrot egin zuen tokian, bere lehen Zirku-enpresa, fisikoaren eta metafisikoaren arteko ezkontzarekin.\nLepage ospetsua izan den taula surrealistak zeharkatuta, Odisea distiratsu honek Cirque proiektu askok lortu ez dutena egiten du: ikuskizunaren atletismoarekin esanahi sakonago batekin ezkontzeko modua aurkitzea. Totem-ek eskola zaharreko zirko txundigarriaren une asko dituen arren, pailazo kutsuetatik hasi eta malabarista alaietaraino, zuzendari ikusgarri honek beti mantentzen du gogoa begia bezain arduratuta. Historiaren eta antropologiaren zati liluragarriek gidatzen dute bidea tximinoek eta haitzuloetako gizonek jantzi eta sakelako telefonodun enpresariei zuzia pasatzen dieten bitartean.\nLepagek ez du eboluzioaren istorioa modu konbentzionalean kontatzen. Horren ordez, iradokitzen du gizakia betidanik mugitu izan dela aurrera eta gorantz iristeko gogo jasanezin berberak. Ia ekintza guztiak hegan egiteko, grabitate-kateak aldentzeko eta zeruak arakatzeko gogoz beteta daude.\nTermino ez hain metaforikoetan, ikuskizuna gorputzaren poesiaren ospakizun soil gisa ere har daiteke. Oinetako malabarista, monoziklista eta pertika-jauzilarien kalejira zorabioak bere trebetasun fisiko hutsarekin nazkatuta gaitu. Ez dirudi fisikaren legeei lotuta gainerako hilkorrok bezala.\nMultzo distiratsuak (Carl Fillion), lurretik izarretara txandakatzen dena, ez du inoiz kentzen akrobaten artea.\nBanbu baso batek arrainez, lorez, igerilariez, labaz, itsasontziz eta espazio-ontziz gainezka dagoen ekosistema batetik bereizten ditu musikariak. Eszenatokiaren gainean dortoka-oskol erraldoi bat dago zintzilik, munduko kultur askok jatorri-mito eta kondaira berdinak partekatzen dituztela gogoraraziz. Agian ez dugu gogoratuko ondare folkloriko aberats hau, baina gure arbasoekin lotzen gaitu berdin.\nHori apur bat altua iruditu ez dadin, hau ere inguruko zirkurik sexyenetako bat da. Ekoizpenaren sentsualitateak Lepageren fantasia-hegaldi esoterikoak oinarritu ditu haragizko eta odoleko irrikaren berehalakotasunean.\nAltzairuzko hondartza-mutiko bi (Yann Arnaud, Olli Torkel) flexio eta apainketa egiten dute, bikiniz jantzitako edertasuna (Alya Titarenko) harritzeko. Azkenean, beren biceps musukatzeaz nekatzen dira eta beren sedukzio lehiaketa maila altuago batera eramaten dute aireko eraztunetatik biraka egiten duten bitartean.\nBadago aireko pas de deux xarmangarri bat ere (Rosalie DuCharme, Louis-David Simoneau), gorritzeko adina lakokorra dena, baina nerabezaroko baldarkeria gogora ekartzeko nahikoa.\nBaina ikuskizun txundigarriaren arratsalde honetako ikuskizuna oso erotikoa den bikote-dantza bat da, patinak, danborra eta musu luze busti bat barne hartzen dituena. Massimiliano Medinik eta Denise Garcia-Sortak gorputz-bero maila sukarra askatzen dute ondulazioaren ospakizun honetan. Elkarri heldu eta poz-pozik dabiltza danbor txiki baten gainean patinatzen ari diren bitartean, hain sexualitate gordina jariatuz, non voyeurista sentitzen baita haiek ikustean.\nBiologiaren danborrada jasanezinak espeziea aurrera eramango balu bezala da. Munduko musika-partiturak bultzada hori baliatzen du indiar, amerikar natibo eta afrikar erritmoen collage baten bidez.\nJakina, Cirque-k mundu mailako akrobatak erakusten ditu beti, baina sarritan zerbait apur bat apur bat agertzen da aktoak elkarrekin lotzeko moduan. Ez hemen.\nHalterofiloek estaltze erritualei dagokienez zein gutxi eboluzionatu dugun iruzkin bat dirudi. Zientzialaria (Greg Kennedy), primateen atzetik jarraitzen duen Darwin motako ile nahasia, jenio bat izan daiteke, baina laborategiko ontzi erraldoi batean LED bolak malabarismoa egiten amaitzen duen bumbler bat ere bada. Uztaietako dantzari tribalek (Shandien Larance, Nakotah Larance), abiadura eta trebezia ikaragarria dutenek, gizakia betidanik liluratu izan dela iradokitzen dute zirkuluak bizitzaren zikloaren sinbolo gisa.\nEtorkizunarekin obsesionatuta dagoen kultura batean, bada gure iragan kolektiboaren misterioek sorginduta ordu batzuk igarotzeak zerbait errebelatzailea.\nJarri harremanetan Karen D'Souza 408-271-3772 telefonora. Ikusi bere antzerki-estaldura www.mercurynews.com/karen-dsouza helbidean eta jarraitu Twitter-en: @KarenDSouza4.\nCirque du Soleil, Robert Lepagek zuzendua\nNoiz arte: urriaren 28tik abenduaren 18ra (luza daiteke)\nNon: AT&T Parketik kanpo, San Frantziskon\nSarrerak: $38.50-$360, 800-450-1480, www.cirquedusoleil.com/totem\nIraupena: 2 ordu eta 45 minutu, tarte bat\nGainera: Cirque du Soleil-ek martxoaren 2an San Joseko Taylor Street Bridge ondoko aparkaleku batera eramango du ikuskizuna. Sarrerak $ 38,50- $ 360 dira. www.cirquedusoleil.com/totem .


Kanten kantoia - "Belenen sortu zaigu jainkua" eta Zein polita zein ederra" kantak\n"Belenen sortu zaigu jainkua" eta Zein polita zein ederra" kantak "Belenen sortu zaigu jainkua" kanta abesten du. "Zein polita zein ederra" gabon kanta abesten du. Eguberrietan abesten zirela dio.\nHizlaria(k): Joxe Mitxeo Baleztena (1944)\nHerria: Saldias (Nafarroa)\n"Belenen sortu zaigu jainkua" kanta abesten du. "Zein polita zein ederra" gabon kanta abesten du. Eguberrietan abesten zirela dio.\nInformazio gehiago: "Belenen sortu zaigu jainkua" eta Zein polita zein ederra" kantak


Gainazalen tratamenduaren industriak EBri eskatu dio baimenak eman ditzala kromo trioxidoaren erabilera jarraiturako | Cidetec\nGainazalen Tratamenduaren Europako Batzordeak Europako Batzordeari eskatu dio kromo trioxidoaren erabilera jarraiturako baimenak eman ditzala. Baimen-eskaerak (0032-01etik 0032-06ra bitarteko erreferentzia-zenbakiak dituzte) behar bezala aurkeztu ziren 2017ko irailaren 21eko iraungitze-data baino lehenago, baina Europako Batzordeak oraindik ez du hartu azken erabakirik. Ez du hartu azken erabakirik nahiz eta Substantzia Kimikoen Europako Agentziaren bi batzorde nagusiek —Analisi Sozioekonomikoaren Batzordeak eta Arriskuak Ebaluatzeko Batzordeak — ondorioztatu zuten baimenak eman egin behar liratekeela.\nGainazalen Tratamenduaren Europako Batzordeko presidenteak, David Elliott-ek, adierazi zuen baimenak ematearen atzerapenaren inguruko ziurgabetasuna kalteak eragiten ari zela; enpresariak konfiantza galtzen ari zirela, enpresak inbertsio-planak atzeratzen ari zirela eta azken erabiltzaileak EBtik kanpora begira ari zirela ziurtatzeko horniketa-kateak ez zirela eteten. Halaber, adierazi zuen Europako Batzordea merkatua desitxuratzen ari zela konpainia batzuei beren baimen indibidualak berrikusteko epe luzeagoak ahalbidetzen zizkielako, eta kalteak eragiten ari zela horniketa-katearen baimentzean parte hartu zuten enpresetan.\nGainazalen Tratamenduaren Europako Batzordeko kideak beren herrialdeko gobernuekin harremanetan jarri dira, egoera honi konponbide egoki bat eman diezaioten presionatzeko eta fabrikazioko hornidura-kate osoari eskatzeko ekimen hau babestu dezan.\nGainazalen Tratamenduaren Europako Batzordea gainazalen ingeniaritzaren alderdi guztietan diharduten elkarte nazionalen nazioarteko federazio bat da. Gainazalen ingeniaritza aplikatzea ezinbestekoa da ia produktu komertzial eta industrial guztiek arrakasta izan dezaten: motor aeronautikoetatik hasi eta hegazkinetara, iPod-etatik hasi eta inplante kirurgikoetara eta bizar-aitzurretatik hasi eta lasterketa-autoetara.


Banakakoaren lehiaketa sistema bera lau eta erdikoan | Kirola | Berria\nLau eta erdikoan ariko diren pilotari guztiak, Altuna III.a ez beste. Aritz Loiola / Foku Tamaina handiagoan ikusi\n2020ko abenduak 1 15:27\nKoronabirusaren pandemiak lehenbizi eta Baiko enpresako pilotarien lan gatazkak ondoren hankaz gora jarri zuten esku pilota profesionalaren egutegi osoa. Enpresen Liga saiatzen ari da nola edo hala txapelketa guztiak joka daitezen, apurka-apurka jardun nagusia ohiko datetara buelta dadin. Halaxe egin zuen binakakoarekin lehenbizi —ostiral honetan jokatuko da finalerdia, eta datorren asteartean finala—, eta banakakoarekin gero. Eta halaxe egingo du orain lau eta erdikoarekin.\nLarunbat honetan hasiko da, eta amaitu berri den banakakoaren lehiaketa sistema bera izango du: hurrengo lau asteburuetan jokatuko da, eta hilaren 27an izango da finala, Bilbon. Lau eta erdiko Txapelketaren historian bigarren aldiz, kanporaketak izango dira partida guztiak, hau da, kale edo balekoak. 2001ean, txapelketaren lehen ekitaldian besterik ez zen jokatu sistema horrekin. Ordutik, beti jokatu izan zen ligaxkaren bat: hasieran, finalerdietan, eta azken urteetan, final-laurdenetan. Baina ez dago astia galtzerik, ez osasun egoeragatik, ezta denboragatik ere. Izan ere, Enpresen Ligaren asmoa da lau eta erdikoa amaitu bezain laster hastea hurrengo banakakoa jokatzen.\nBanakakoaren sistema bera, eta parte hartzaile ia berberak. Hamabi pilotari ariko dira, enpresa bakoitzetik sei. Buruz burukoa jokatu duten hamabi pilotarietatik hamar lehiatuko dira lau eta erdikoan. Aldaketa bakarra dago enpresa bakoitzean: Aspen, Peio Etxeberria ariko da Dario Gomezen ordez; eta Baikon, Iñaki Artola Joanes Bakaikoaren partez.\nLarunbat honetan jokatuko dituzte final-zortzirenetako aurreneko bi partidak, Azkotian (Gipuzkoa), 17:45ean hasita. Artola eta Jon Ander Peña ariko dira lehenbizikoan, eta Danel Elezkano eta Iraitz Zubizarreta bigarrengoan. Artola eta Peña II.aren arteko irabazleak Joseba Ezkurdia izango du aurkari final-laurdenetan, bi aste barru. Elezkano II.aren eta Zubizarreta III.aren artekoak, berriz, Jokin Altunarekin neurtuko ditu indarrak.\nIgande honetan, berriz, final-zortzirenetako beste bi norgehiagokak jokatuko dituzte, Eibarren (Gipuzkoa), 17:00etan. Lehenengoan, Oinatz Bengoetxea eta Iker Irribarria ariko dira, eta bigarrengoan, Asier Agirre eta Peio Etxeberria. Bigarren neurketa hori, hala ere, binakakoaren finalerdietan gertatzen denaren mende dago. Hala, Agirrek eta Jon Ander Albisuk ostiral honetan Bilbon Ezkurdiari eta Julen Martijari irabazi eta finalerako sailkatuz gero, Agirrek datorren asteko ostegunean jokatuko luke lau eta erdiko lehia, hau da, finala jokatu eta bi egunera. Irribarriaren eta Bengoetxea VI.aren artekoaren irabazleak Mikel Urrutikoetxea izango du aurkari final-laurdenetan, eta Agirre eta Peio Etxeberriaren artekoak, Erik Jaka buruz buruko txapelduna.\nFinalerdiak hiru aste barru jokatuko lirateke, hilaren 19an eta 20ean. Artolak, Peña II.ak edo Ezkurdiak Agirre, Peio Etxeberria edo Jaka izango luke aurkari, eta Elezkano II.ak, Zubizarreta III.ak edo Altunak III.ak, Irribarria, Bengoetxea VI.a edo Urrutikoetxea.


Kapitalismo beganoak ez du espezismoa suntsituko - Nor\nKapitalismo beganoak ez du espezismoa suntsituko\nBeganismoa sistema kapitalistaren baitan\nAzken urteetan praktika beganoek izugarrizko gorakada eduki dute. Geroz eta jende gehiagok utzi dio animaliak jateari eta beste kontsumo eredu baten bila hasi dira. Honekin batera, animalien askapenaren auziak tokia hartu du lehen pentsaezinak ziren esparru eta buruetan. Kontua da faktore hauek halaxe eman direla: lehenengo zer erosi erabaki, eta ondoren arazoaren oinarriaren inguruan hausnartu da.\nArazoaz, hau da, espezismoaz, ezer gutxi entzun edo irakurri da. Aurretik entzun dira beganismoaren inguruko oihartzunak, animalien zapalkuntzaren ingurukoak entzu ordez. Honek ondorio argia izan du: borroka politikorako mugimendu indartsua sortu ordez, beraien erosketa saskiak aldatu dituzten kontsumitzaileak agertu dira. Beganoak geroz eta gehiago dira; aldiz, kalean dagoen mugimendu antolatua txikia da, oraindik ere.\nSistemak nor bere etxean nahi du, erosketa saskia borrokarako tresna eraginkor bat dela pentsatuz, inor molestatu gabe. Kalte ekonomikoak egitea xede hartuta ere, erosketak aldatzea ez da eraginkorra: gobernuekjarraitzen dute industria diruz laguntzen, eta saltzen den haragiaren kopuruak goraegiten segitzen du, urtez urte.\nHonek kapitalismoari denbora eman dio moldaketarako, beganoak bere baitan onartzeko eta azkenik merkatu nitxo berri bat antzemateko. Argi izan behar dugu kapitalak ez duela inolako interes zehatzik merkantzia edo zerbitzu jakin bat ekoizteko. Etekin ekonomikoa ematen ez dion abagunea alboratu eta hurrengoaren bilaketa amaigabean murgilduko da. Agerian geratzen da egoera honek aldaketa txikia sortzen duela; merkatuaren barruan gertatzen diren salerosketa prozesuak ez dira inoiz eraldatzaileak izango. Erosketa bidez sistema aldatu nahi izateak ekartzen du kapitalismoaren logika barneratzea, eta horrek ondorio du “kontsumoaren boterean” sinestea. Sistema honen baitan, aukeratzeko askatasuna dagoela sinestea alegia.\nKapitalismoak gizakiz besteko animaliak esplotatuko ez balitu ere, esplotazioan oinarritutako sistema izaten jarraituko luke. Noren gain eroriko litzateke animalien industriak sortzen duen etekina? Ekoizpen medioen jabeek ez dute borondatezko galera ekonomikorik izango, beraz, beraien interesen baitan funtzionatzen duen sisteman, esplotatutako gainontzeko subjektuak lirateke zama berri honen arduradun.\nKuriosoa euskarazko Aberats* hitzaren esanahia. Abereen jabetzaren kontzeptua, akumulazioa, animaliak produktu, lehengai edo lan indarrerako makina gisa zenbatuak izatea. Kapitalismoaren baitako espezismoa aurrez aurre erakusten digu, jabetza pribatuaren norainokoak erakutsiz.\n*Aberats: Ondasun handien jabe dena, diru asko duena.\nBeganismo kapitalistak ez du espezismoa suntsituko\nBestalde, ideia espezisten inguruan, argi geratu da, kapitalismo beganoak ez duela espezismoa suntsituko. Hanburgesa begetalak erosteak ez du gizartearen imajinarioa gehiegi aldatzen. 100% begetalak diren 2 produktu hauetan, animalien gorpuak objektu gisa erakusten dira:\nZer erantzun du beganismoak horrelakoei aurre egiteko? Beganismoa koherentziaren ondorio gisa uler dezakegu soilik, ez borrokarako erreminta gisa.\nJarrera espezistak behin eta berriro errepikatzen dira norbanako asko begano izan arren. Gainerako animaliekin daukagun harremantzeko era da errotik ezbaian jarri behar dena. Zenbaten interesak baztertzen dira errepide bat eraikitzen den bakoitzean? Basoak erretzen direnean? Nola eragiten die modelo espantsionistak?\nAnimaliak ez daude supermerkatuetan soilik, gizarte ereduak zentzu guztietan eragiten die. Pentsamolde espezista irauliko duen paradigma behar dugu, egunez egun mundua porlanez estaliko ez duena. Agerikoa denez arazoa ez da txikia, horregatik ez da soilik bizi ohiturak aldatuz irtenbiderik lortuko. Borroka kolektiboa beharrezkoa da, gainontzeko herri mugimenduekin, animalia guztion askapena helburu.\nIdazlea\tNor EH Antiespezista - 1507 Ikustaldi


Urriaren 1ean aurkeztuko da etxebizitzaren lehen KPIa | Consumer\nUrriaren 1ean aurkeztuko da etxebizitzaren lehen KPIa\nEstatistika berri horrek merkatu libreko pisuen prezioen portaera azalduko du hiru hilean behin.\nEstatistikako Institutu Nazionalak (INE) urriaren 1ean argitaratuko du etxebizitzaren lehen KPIa. Estatistika berri bat, 2002an sortutako Europako ekimen baten ondoriozkoa, hiruhileko bakoitzean merkatu libreko pisuen prezioen portaera azalduko duena notarioek erabiltzen dituzten transakzioei buruzko datuetan oinarrituta.\nLanak ez du barnean hartuko metro karratuari edo beste edozein osagairi buruzko aipamenik, salbu eta, eremu nazionalean soilik, etxebizitza berrien eta erabilien edo bigarren eskuko etxebizitzen segmentuen arteko bereizketa. Estatistika Etxebizitza Ministerioak hiruhilero egiten duenarekin batera egingo da.\nBeatriz Corredorrek zuzentzen duen sailak tasazioen arabera egiten ditu bere zenbakiak; estatistika-arduradunek, berriz, notarioek Jabetza Erregistroan inskribatzen dituzten zifrak hartuko dituzte oinarritzat, eta erosle eta saltzaileek bizi duten errealitatera gehiago hurbilduko dira. “Jasotako prezioak, denbora errealean, benetan egindako transakzioei dagozkie, eta ez horien balorazio teorikoei”, azpimarratu zuen EINek.\nMariano Gómez del Moral INEko estatistika-produktuen zuzendari nagusiak azaldu zuenez, “etxebizitzaren KPIa” Europako Estatistika Bulegoaren (Eurostat) barruko lan-talde baten emaitza da, eta Espainia aitzindaria da. Azken helburua da etxebizitzetako prezio horiek Kontsumoko Prezioen Indize Harmonizatuan (IPCA) sartzea, euroguneko inflazioa modu homogeneoan neurtzeko erreferentea.\nGómez del Moralek garrantzia kendu zion bere datuak Ministeriokoekin batera egoteari. Eta zehaztu zuen “Europako konparazioaren ondorioetarako, Estatistikako Institutu Nazionalekoak izango direla baliozkoak”.\nEtxeen salerosketa %26,3 jaitsi da\nEtxebizitzen salmentak behera egiten jarraitzen du Espainian. EINen arabera, joan den uztailean 46.467 etxe saldu ziren, hau da, urtebete lehenago baino %26,3 gutxiago. Jaitsiera hori, nolanahi ere, txikiagoa da maiatzean (%34,3) eta ekainean (%29,6) baino.\nUztailean eskualdatutako finken kopurua 186.736 izan zen, 2007ko hilabete berean baino %13,5 gutxiago eta 2008ko ekainean erregistratutakoa baino %1,2 gehiago. Finken salerosketen kasuan, transmisioen kopurua 101.113 izan zen, 2007ko uztailean baino %21,9 gutxiago eta aurreko hilabetean baino %1,0 gehiago.\nSalerosketen %88,6 hiri-finkei dagokie uztailean, eta %11,4 landa-finkei. Hirikoen kasuan, %51,8 etxebizitzen salerosketa izan zen. Landa-finken salerosketen kopurua %17,7 jaitsi zen urtetik urterako tasan; hiri-finkena, berriz, %22,4 jaitsi zen, eta, azken horien barruan, etxeen salerosketa %26,3 jaitsi zen.\nEINek adierazi du, gainera, uztailean salerosketaren bidez eskualdatutako etxebizitzen %90,2 libreak izan zirela eta %9,8 babestuak. Urtetik urtera, salerosketa bidez eskualdatutako etxebizitza libreen kopurua %27,2 jaitsi zen, eta etxebizitza babestuena %17,4.\nErkidegoen arabera, 100.000 biztanleko eskualdatutako finken kopuru osoa handiagoa izan zen Gaztela-Mantxan (902), Errioxan (771) eta Gaztela eta Leonen (739). Finken salerosketei dagokienez, Gaztela-Mantxa agertzen da berriz ere buruan, 448 zenbakirekin, ondoren Errioxa (412) eta Kantabria (408).\nEtxebizitzen salerosketari dagokionez, 100.000 biztanleko kopuru handiena Gaztela-Mantxan (192) eta Extremaduran (187) erregistratu zen.\nEtxebizitzen salerosketen %57 lau erkidegotan erregistratu ziren: Andaluzia, Madrilgo Erkidegoa, Valentziako Erkidegoa eta Katalunia.\nestatistika etxebizitza fincas-eu precios-eu salerosketak


Top 5 Gehienak erromantikoak tren bidaiak Europan | Save A Train\nHasiera > Tren Bidaiarako Aholkuak > Top 5 Gehienak erromantikoak tren bidaiak Europan\nZuk ezkondu ala ez adierazten urtez, edo dira oraindik harreman baten hasieran faseetan, bikote bakoitza elkarrekin emandako kalitatezko denboraz balia zaitezke. Bereziki polita da San Valentin eguna ahalegin bat egiteko. Bidaiatzea trenez Era perfektua erromantiko bat hasiko da eta eztei ihesaldi Zure maite dituzten. Abiadura lasai landa bidez edo mendietan zehar. Iraganean xarmangarri Traverse, Antzinako herriak edo glaziar baten ertzean zehar aintzira. Hemen dira goiko 5 erromantiko trena Europan bidaien. Bakoitzak zerbait berezia eskaintzen Valentine Eguna.\nLondon to Veneziako is our First Romantic Train Journeys\nhau tren bidaia eta ekarriko du zure maite bat minaren bitartez landa. Ondoren Suitzako mendiak ikusgarriak dira azken jaurti dituzu eta Austria. hurrengo, Veneziako Veronako paisaia ederrenak ikusiko dituzu trenez, Veneziako Canal Nagusiko ertzera iritsi aurretik.\nParisera nice, France\nTalking the train through France you’ll be exposed to the famous color and light of the country. morea izpilikua Cote d'Azur ur urdin eremuetako. modu horretan, urrezko eguzki-argia magikoki murgiltzen da guztietan Marvel, Oraindik duzu begira. guztiek hirian erromantiko gehienak aurrera, Paris, trenbide zure bidaia hondartzak dramatikoa kosta ameslaria igaroko. Zuk ere egingo duzu herri pintoreskoak ikusi eta ekilorea eta izpilikua Provence-eremu.\nFlorentzia Erroma, Italian\nMilaka Esperientzia kultura urteko eta bi ikoniko Italiako harribitxi, guztiak abentura erromantiko batean. Ikusi maisu eta Florentziako jaki Toskanar. Era, bisitatu koroa Rome harribitxia, Vatikanoak. Zer hobea izan daiteke?\nYou and your loved one can travel by train between two wonderful cities as the magnificent Italian countryside unfolds past your carriage window. Honek, zalantzarik gabe erromantiko trena Europan bidaien bat da.\nVeneziako Erromako trenak\nLevanto La Spezia izateko – goiko 5 erromantiko trena Europan bidaien\nAtal txiki honetan trenbidearen balio bost italiarrak Riviera villages of the Cinque Terre moda dramatikoa. tren bidaia ordubete modu bakoitzean baino gutxiago, beraz, hartu trena modu batean. Ondoren eman ahal izango duzu egun ibiliak harrigarria herriko-konektatzen ibilbide atzera non hasi. hau tren bidaia benetan Liguriako itsasoaren ikuspegiak ikusgarriak, pastel herrietan, terraza mahastiak baita kartsua eremuak.\nMilan Levanto Trenak to\nMilan La Spezia Trenak to\nSiena La Spezia Trenak to\nSiena Levanto Trenak to\nZurich Innsbruck to\nHasteko zure erromantiko trena Zuricheko bidaia. bisita Bahnhofstrasse, gehien bat erakargarriak erosketa kale munduan, eta memento bat erosi. Azpimarratzekoa Van Gogh eta Monet obrak askoz Hildakoa Kunsthaus art eko Marvel galeria. Bikoteek asko egin dezakete Zurichen paisaia panoramikora sartu aurretik trena ride Innsbruck to. Lake Zurich ertzean zehar bidaiatzeko nabarmenak bidean Alpino paisaia. Aukera izango duzu ederrez mendiko larreak eta vistas zoragarri pasatzen. Zer gehiago erromantikoa izan daiteke?\nZurich Innsbruck Trenak to\nInnsbruck Trenak to Salzburg\nVienako Innsbruck Trenak to\nKolonia Innsbruck Trenak to\nerromantiko tren bidaia bat hartu pentsatzen zure maite bat? Joan Save A Train ikusteko gure tarifak esklusiboak guztiak eta hasi zure hurrengo abentura plangintza!\nEz gure blog post txertatzeko zure gune kalera nahi dituzu, ondoren, egin klik hemen: https://iframely.com/embed/https%3A%2F%2Fwww.saveatrain.com%2Fblog%2Ftop-5-romantic-train-journeys-europe%2F%3Flang%3Deu- (Joan behera Embed Code ikusteko)\n#amodioa London erromantikoa romanticdestinations bidaia-loraldia travelnice travelparis travelrome travelvenice\nAholkuak Interrailing Europan zehar bidaiatzen Aurrekontu A On For\nTren Bidaia Austria, Tren Bidaia Belgika, Tren bidaia Danimarka, Tren Bidaia Frantzia, Tren Bidaia Suitza, Tren Bidaiarako Aholkuak, Bidaia Europan


25 Azaroa 2021 | Senatua\nEAJ-PNV Taldeko bozeramaile Estefania Beltran de Herediak Garraio, Mugikortasun eta Hiri Agenda ministroari eskatu dio behin betiko osa ditzala Abiadura Handiko Trenaren Euskadiko trazadurari dagozkion alderdi guztiak, “bai eta Bilbora zein Gasteizera lurpetik sartzeari dagozkionak ere; horixe da konponbide bakarra. Gauzatuko dela zalantzarik gabe konpromisoa hartzeko garaia da”.\nRaquel Sanchez ministroak goi-ganberan egindako agerraldian, Beltran de Herediak agerian utzi du agerraldia eta Kongresuan Estatuko Aurrekontu Orokorren izapidea aldi berean egin izanak “zail egiten du eztabaida horretatik eta, batez ere, adostutakoaren eta onartutakoaren betearazpenari buruzko baloraziotik aldentzea”.\nAldi berean, ordezkari jeltzaleak deitoratu du EAJ-PNVrekin adostutako azpiegitura-proiektuak etengabe atzeratzen ari direla, eta eskatu dio “azkartasuna proiektu guztiak itundutakoaren arabera gauza daitezen”.\nMinistroak adierazi duenez, “ez dut inoiz zalantzan jarri” bi hiriburuetako sarbideen “integrazioa”, baina behin-behineko irtenbide bat eskaintzeko asmoan jarraitu du, “dagoeneko gauzatuta dauden zatiak martxan jartzeko aurrera egin ahal izateko, ezin dugulako hau atzeratu geltoki horiek integratzeko prozesuak amaitu ez direlako”. Sanchezek gaineratu duenez, “kasuren batean behin-behineko konponbideren bat dugu, eta besteren batean zailtasuna dakarten proiektuak lantzen ari gara”.


Objektu bat hautatzeko, egin klik objektuan geziaren bidez. Objektu bat baino gehiago hautatzeko, hautapen-marko bat arrastatu objektuen inguruan. Hautapenari objektu bat gehitzeko, Shift sakatu eta egin klik objektuan. Batera hautatutako objektuak taldeagisa defini daitezke, objektu bakarreko talde bihurtzen da.\nTalde bateko elementuak banaka edita daiteke. Talde bateko elementuak ezabatu nahi izanez gero: ⌘ Shift +klik..\nKlik bikoitzaren bidez talde batean objektu indibidualak hauta daitezke.Testua editatzeko egin klik bikoitza Aukera- barran.\nTitle is: Hautapena


Landareek sufritzen dute? - Askekintza\nLandareek sufritzen dute?\nOhikoa da izaki bizidun guztiok sensazioak izan ditzazkegula pentsatzea. Landare batzuek, zenbait mugimendu egiteko ahalmena dute. Adibidez ekiloreek edo landare haragijale batzuek; landare batzuk argitasunezko guneetan gehiago hazten dira eta beste batzuen sistema retikulara gehiago hazten da ura dagoen guneetan. Fenomeno biologiko hauek, nastia eta trofismo bezala ezagutu ohi direnek azaltzen dute. Hau dena ez da landareek sentitzeko gaitasuna dutelako. Hauek ez dituzte estimuluak jasotzeko organo sentsorialik, desplazamendurako organo lokomotorrik ezta erantzunak sortzeko gai den nerbio sistemarik.\nBadaude landarek sentitzen ez dutela (eta ondorioz interesik ez eskubiderik ez dutela) frogatzen duten hainbat arrazoi. Nerbio sistema zentralaren gabezia horietako bat bakarrik da. Beste bat, landareentzat gaitasun hori izatea guztiz kaltegarria izango litzatekeela da: izaki bizidunek, belaunaldiz belaunaldi, bizi diren ingurunera moldatu ahal izateko organo eta mekanismoak garatu dituzte. Organo batek hau erraztuko ez balu, progresiboki desagertuko litzateke. Landare bati sufritzea ahalbidetuko liokeen mekanismoren bat izateak ez lioke mesede egingo. Izan ere landareek, animaliok ez bezala, ezin dute arriskutik ihes egin edo sufrimendu iturria saihestu.\nBadira animalien eskubideak ukatzeko eginahalean landareek sentitzen dutela eta animaliek sentitzen ez dutela esaten duten pertsonak. Jakina, hau guztiz zentzugabea dela. Biologiaren oinarrizko ezagutzak dituen edozeinek azaldu dezake nola animliek, organo errezeptore eta transmititzaileen bidez, sentitzeko gaitasuna duten. Hortaz gain, landareen anatomia nahiko ezagutzen da landareek horrelako organorik edo baliokiderik ez dituztela ziurtatzeko. Landareek sentitzen ez dutela zientifikoki frogaturik dago aspalditik.\nBeste espezietako animaliek mina azaleratu eta adierazten dute. Hau, sentitzen dutelaren beste ageriko proba bat da. Txakur bat zapaltzerakoan, honek, kexuz erantzuten du. Gizaki batek egingo lukeen bezala. Txakur baten bizikide izan den edonork antzeman dezake honek poztasuna adieratzen duenean. Txakurren eta beste edozein animaliren sensazio hauek ukatzea zentzugabea eta logikarik gabeko izango litzateke.\nBeganoek landareak jatea eta animaliarik ez jatea ez da aukera arbitratio bat. Jarrera hau, arrazoi zientifiko eta moraletan oinarritzen da.\nLandareek sufritzen dutela esatea, beganismoa barregarri uzteko saiakera bat izaten da sarri. Honetan kontraesanen bat aurkitzeko saiakera etsi bat. Egia da, biologiaren ezagutza faltarengatik (nastiak eta tropismoak zer diren ez jakitea, adibidez) izan daitekeela ere.


Egungo parke teknologiken I+G+B: enpresen errealitatea eta zentro teknologikoak\nOrmazabal-Velatia enpresaren potentzia handiko laborategia\nOrmazabal-Velatia sektore elektrikoan espezializatutako enpresa da, berrikuntzara bideratua. Soluzio fidagarriak eskaintzen ditu edozein lekutan, sektorearen beharrei aurrea hartzeko gaitasunagatik eta bezero, bazkide, langile eta oro har gizartearekin duen konpromiso eta inplikazioagatik.\nTECNALIAk etorkizuneko erronkak aurreikusten ditu irtenbide teknologiko irudimentsuak eta sortzaileak eskainiz, balio erantsi handikoak eta emaitza errealak dakartzatenak. Mundu mailako hedaduran, ezagutza BPG bihurtzen du pertsonen bizi-kalitatea hobetzeko, enpresentzat negozio aukerak sortuz.\nTECNALIA VALUE®-k enpresen beharretara zuzendutako zerbitzuak eskaintzen ditu. Erronkei eta arazo konplexuei aurre egiteko aukera ematen du eta soluzio pertsonalizatuak eskaintzen ditu, enpresek euren potentzial osoa garatzeko, hobeto lehiatzeko eta errentagarritasun handiagoa lortzeko.\nPreviousPrevious post:Arma MuseoaNextNext post:Makina-Erreminta Museoa & Ideko IK4


< Beñat eta Telmo | Azkena eta lehena >\n“Azken trena Trenbilkara”\nArriaga Antzokia (Bilbo), 01-16. Ideia eta argumentua: Ana Pimienta eta Fernando Bernués. Testua: Patxo Telleria. Zuzendaria: Mireia Gabilondo.\nJanusz Korczak II Mundu Gerrak utzi zuen pertsonaia ezagunetakoa da. Pedagogo, idazle eta pediatra judu-poliniar hau umezurztegi baten arduraduna izan zen Varsoviako ghettoan. Umeak hezteko metodo berritzaile eta antiautoritarioen defendatzailea izanik, Korczakek errefusatu egin zuen bere burua salbatzeko egin zioten eskaintza oro, umeekin bururaino geratzea lehenetsiz. Lan honek ume horien azken eguna erakusten digu, bere poz eta arrangura guztiekin.\nAgertokia eta publikoarentzako lekua bat eginik, umezurztegiaren barrakoia irudikatzen du eszenografia itzelak. Ikuslea bertako mahai edo alboetako ohatzeetan kokatzen da, umezurtz bat gehiago balitz bezala eta, ondorioz, berez hunkigarri suertatuko zaion antzezpen batean erabat barneraturik.\nEgokiak iruditu zaizkit obraren osagai guztiak, baina bereziki aproposa ikusten dut aurreikusi den publiko mota; historiako pasarterik latzenetako batez diharduen lan hau institutuetako gazteentzat programatu baita nagusiki. Hain zuzen ere, heriotzaz umeei zintzotasunez hitz egiteko beharra Korzcaken ideietako bat zen, obran bertan agerrarazten den moduan.\nImajinatzen dut nerabeentzat are hunkigarriagoa suertatu behar dela obra: ohatzeetan jarririk, protagonista sentituko dira kontaketa izugarri, samur eta triste honetan, oso esperientzia hezigarria jasoaz.


Zer da esportagaitzagoa, teknologia ala kultura? — Eibar.ORG | Eibarko peoria\nHemen zaude: Hasiera / Blogak / Amatiño / Zer da esportagaitzagoa, teknologia ala kultura?\nAmatiño 2020/10/15 10:00\nLehen hamar espainiar markarik globalenen artean, bat baino ez da enpresa industriala. Eta, hain zuzen ere, bera baino ez euskalduna. Sekula historian izan den nazioarteko teknologia-merkaturik leihatuenean, errazago ote industria-tresna eraginkorrik erdiestea kultura-emari arrakastatsua lortzea baino?\nEspainiako Markarik Entzutetsuenen Foroak argitaratu du hamar espainiar enpresarik nazioartekotuenen zerrenda. Ilarak, besteak beste, hainbat adierazpide objektibo eskaintzen digu:\n Espainiar epresarik entzutetsuenak, batez beste, ia 57 herrialde ezberdinetara esportatzen duten arren, badira hainbat ehun herrialdetik gorako merkatuetara iristen direnak eta, hiru, barrena, 150-160 herrialdetara.\n Lehen hamar enpresarik mundialenen artean, bat baino ez da industria-sektorekoa. Beste bederatziak, zerbitzuak, ekipamenduak, moda, jan-edanak eta kosmetika arlokoak dira.\n Lehen hamar horietatik bat baino ez da euskal enpresa: EGA Master. Eta, hain zuzen ere, euskal enpresa hau da espainiar sektore industrialeko bakarra.\nLau zertzelada objektibo horiek hainbat burutapen iradokitzen digute:\n Euskal enpresek erruz esportatzailetzat dute euren burua. Bai… baina.\n Espaniar marka industrialak ez dira, nonbait, zabalduenetakoak nazioarteko merkatuetan.\n Nazioarte mailan, euskal ekoizpena gehien barreiatzen duen sektorea industria da.\nEta, euskal gizartera begira:\n Gutako zenbatek daki gurean badena 152 herrialdetan zehar euskal produktuak eskaintzen dituen enpresarik?\n Inork ez du gero pentsatuko hori huskeria denik edo batere meritu berezirik ez duenik, ezta?\n Gurean balego idazleren bat –edo kantaririk, edo artistarik…-- bere emaitza 152 herrialdetan salduko lukeenik… zelako estimutan izango genuke? Ez al litzateke komunikabide guztietan albiste sonatua izango?\n'Eman ta zabal zazu munduan fruitua' delako leloa dela-eta…\n Sekula historian izan den nazioarteko teknologiarik lehiatuenean, zergatik uste dugu zailago dela kultura-emari eraginkorra lortzea, industria-tresna arrakastatsua erdiestea baino?\nJustu egunotan irakortzen nabillen liburu baten ... Oier G, 2020/09/19 12:07\nHartara, Kaiolar euskal bearnesa, Etxalar, ... Amatiño, 2020/09/02 11:56\n“Cayolar”, berriz, nik ez diet kontrakorik egingo ... Amatiño, 2020/09/01 12:51\nHainbeste (-)ola inguruan eta ze gutxi ihardun da ... Sosola, 2020/09/01 09:58\nBai. Arrazoia. “Olha” aipatzen da nik ezarritako ... Amatiño, 2020/08/29 13:27\nAllande Socarros lagun zuberotarraren esanetan, ... Oier G, 2020/08/29 11:18\nOla-k Sosola, 2020/08/28 21:56\nEderra lekua! Eta badirudi ondo pasau dozuela XD ... asier, 2020/08/19 12:28\nKostolamendin tope egin dut Jose Ramon ... Amatiño, 2020/08/18 10:55\nEz gabiltza elkarrengandik urruti. Gu atzo izan ... Oier, 2020/08/18 10:01


Zipiriñe,Iberre,Covid19 | 2020-05-22 09:42:00\nSOPELAKO EH BILDUREN ADIERAZPENA, HERRIAN GERTATUTAKO PINTADEN INGURUAN\nAdierazpen honen bitartez, Sopelako EH Bilduk maiatzaren 14an herrian agertutako pintaden aurrean erabateko desadostasuna adierazi nahi du. EHBilduk, berriro ere, bizikidetza eta normalizazio politikoaren alde lanean elkarrekin jarraitzeko borondatea eta konpromisoa berresten du.\nAdierazpena | 2020-05-15 22:21:00\nAtzo maiatzaren 14an, gure herrian agertutako pintaden aurrean, Sopelako EH Bilduk erabateko desadostasuna adierazi nahi du. Mota honetako ekintzak lekuz kanpo daude. Ezkertiar eta independentistok hartutako bidearekin ez datoz bat, eta gure estrategiatik kanpo kokatzen diren ekintzak dira.\nPintada hauek Murciako-II kartzelan gose eta egarri greban dagoen Patxi Ruiz presoaren testuinguruan egin dira. Maiatzaren 9, Covid-19aren krisia dela-eta, hainbat presok elkarretaratzea egin zuten kartzela honetan izandako eskubide murrizketak salatzeko. Elkarretaratzean parte hartu ondoren kartzelako zenbait arduradunek mehatxatu egin omen zuten Patxi Ruiz.\nPatxi Ruizek eta beste hainbat euskal presok bizi duten egoera, dena delakoa izanda, gainditu beharrekoa da, PNV, ERC, Junts per Catalunya, EH Bildu, Más País, CUP, BNG eta Compromís alderdi politikoek adierazi duten bezala, askatasunik gabeko pertsonen eskubide eskubideak errespetatzearen aldeko manifestuan.\nBizikidetzaren bide horretan sakondu ahal izateko, denon parte hartzea eta elkarrekin pausuak ematea beharrezkoa da eta horretarako, Sopelan izandako pintaketek ez dute laguntzen helburu hori lortzeko. EH Bilduk, berriro ere, bizikidetza eta normalizazio politikoaren alde lanean elkarrekin jarraitzeko borondatea eta konpromisoa berresten du, pertsona guztien eskubide guztien urraketak desagertu arte, preso politikoena barne.


Bidasoa KM0: Hurbileko ekoizpen eta kontsumoan oinarritutako filosofia – Irunero\nPosted on 2019(e)ko maiatzak 16 by Irunero\nBehe Bidasoa eskualdeko Aldatsa, Labore Txingudi eta Hiritik At kooperatiben elkarlanetik sortutako proiektua da Bidasoa KM0. Eskualdean bertan ekoiztutako produktu eta elikagaien kontsumoa bultzatzeko helburu nagusia duen proiektu berritzailea da. Honela, kontsumo filosofia berria hau etxe eta familia nukleoetatik atera eta publiko zabalago batengana iristea bilatzen da.\nHiru elkarteen elkarlan eta ideia partekatuetatik sortu zen proiektua da. Proiektuaren barnean lanean ari den Ione Fernandeze Zabaletak azaldu du, “proiektua oso era naturalean martxan jarri zen”. Alor honen inguruan lan egiten duten pertsona guztiak mahai baten inguruan elkartu eta hasieran ideia bat besterik ez zena aurrera ateratzeko. Lehen ideia sortu zenetik urte bat pasa da eta epe horretan proiektuak Eusko Jaurlaritzaren eta Europako laguntza bat lortu ditu.\n“Proiektua oso era naturalean jarri zen martxan”\nIone Fernandez Zabaleta, proiektuko kidea\nProiektuak agroekologia eta bertako ekologiaren sustapenean oinarritzen ditu bere helburu nagusiak. Horrela, kolektibo guztiei eta, bereziki, baztertuago aurki daitezkeen adineko pertsonen edo haurren kolektiboei zerbitzua ematea du helburu. Modu honetan kolektibo guzti hauek kalitatezkoak diren elikagai osasuntsuak jasotzeko eskubidea bermatzea lortuko litzateke. Helburu nagusi hauen bitartez, lehenengo sektorea indartzea lortzen da, bertako nekazarien lanari babesa emanez.\nBidasoa KM0k proiektuaren parte diren elkarteen filosofian oinarriturik dago. Hau da, gertuko produktuen salerosketa bultzatu nahi da, era berean, bertako ekonomia eta enplegua sustatzen delarik. Honekin batera, garaiko produktuen kontsumoa sustatu nahi da, urtaro bakoitzari dagozkion barazkien ekoizpenean zentratzeko. Eneko Huarte Landachek adierazi duenez, “naturak markatzen du hemen erritmoa”. Filosofiarekin loturik, “gure filosofiaren barnean harreman ekonomikoa aldatu eta naturarekiko dugun harremana indartzeko apustu egiten dugu”, adierazi du Eneko Huarte Landachek.\n“Naturak markatzen du hemen erritmoa”\nEneko Huarte Landache, proiektuko kidea\nKontsumo katea osatzen duten agente guztiak kontutan hartu zituzten proiektua diseinatzerakoan. Ekoizleez gain, kontsumitzaileak eta horien beharrak aztertuz, zerbitzu honen erabiltzaileak izan daitezkeen kontsumitzaile posibleak identifikatzeko azterketa egin da. Lehenago aipatu bezala, familia nukleoez gain, eskaera handiagoak egin ditzaketen bezeroak bilatzeko ahalegina egin nahi da. Jantoki sozialak, eskolak, adinekoen egoitzak eta jatetxeak identifikatzen dituzte nagusiki kontsumitzaile posible moduan.\nKontsumitzaile posibleen identifikazioaren barnean, proiektua eta eskainitako produktuen katalogoa aurkezteko lanetan dabiltza une honetan. Proiektuko kidea den Oihana Galardi Ogallardek adierazi du, “proiektu aurkezten dugunean, kasu askotan jendearen motibazioa eta inplikazioa antzeman dezakegu”. Lanean dabiltzan kideek azaldu dutenez, orokorrean, proiektuak harrera positiboa izaten ari da eta proiektua bideragarria ez den kasuetan ere, haiengana hurbildu izana eskertzen diete.\nArgi dago kontsumitzaile bakoitzaren beharrak ezberdinak direla. Oihana Galardik azaldu duenez, orain arte aztertutako kasuek erakutsi dutenez, hautatutako kontsumitzaile posibleen artean, askok “catering” enpresekin lan egiten dute. Egoera hau sukalde edo antzeko instalakuntzen faltarengatik sortua izan daiteke. Egoera ikusita, ezinbesteko baldintza horiek betetzen ez dituzten kontsumitzaile posibleak alde batera uztea eta sukaldea erabilgarri duten zentroetan zentratzea da hurrengo pausua.\n“Proiektu aurkezten dugunean, kasu askotan\njendearen motibazioa eta inplikazioa antzeman dezakegu”\nOihana Galardi Ogallar, proiektuko kidea\nDatozen hilabeteetan ideiaren bideragarritasuna aztertzera murgilduko dira. Horretarako, irailetik aurrera proiektu pilotu bat martxan jartzeko asmoa dute Bidasoa KM0 proiektuaren bultzatzaileek. Honela, hainbat jatetxe produktu batzuetara atxikitzea bilatzen da, ezinezkoa baita sinestea aldi berean erabiltzaile guztiak produktu guztietara atxikiko direnik.\nLehen frogak gainditu ostean, etorkizunari begira egingarria izango den proiektu batean bihurtu nahi da Bidasoa KM0. Proiektua ezagutzera eman eta ideia ingurukoei kutsatzea ezinbestekoa izango da horretarako. Era honetan, etorkizunean ideia zabaltzea bilatzen da, beti ere tokian tokiko izaera eta gertutasun hori galdu gabe. Eneko Huarteren hitzetan, “hasieran harrera eremu murriztu batean gertatu zen, baina, hedabideen lanari esker, gure ideia zabaltzea lortzen ari gara”.\nLurraz gain, proiektuak bestelako haragi ekoizle eta animalietatik deribatutako produktuak ekoizten dituzten ekoizleekin lan egiten du. Bertako proiektuaren bultzatzaileez gain, inguruko eskualde eta herrietan antzeko proiektuak aurrera eraman dituzten ekintzaileekin harremana mantentzen dute. Saretze hori lagungarria da elkarrizketak, esperientziak eta ezagutzak partekatzeko, proiektuak eremuari dagokionez gehiegi zabaldu gabe, gertuko kontsumoaren filosofia indartzeko.\nPosted in ErreportajeakTagged Agroekologia, Bidasoa KM0, Ekologia, irun, irunero, Nekazaritza\nCarmelo Urbano izan da 47. Bidasoako Itzuliko irabazlea


Udako irakurgaia doan emango dute ItsasondonBy Aimar Maiz on 2011/06/28 in Gizartea, Kultura Itsasondoko Udalak, irakurtzeko zaletasuna indartzeko abiarazi duen Eutsi liburu bat kanpainaren bitartez, liburuak doan emango ditu. Herriko udaletxean, tabernan, mediku-etxean edo dendetan jaso dezakete itsasondoarrek liburua. Behin irakurritakoan li…\nEkainaren 30ean itxiko dute marrazketa eta pintura ikastaroan izena emateko epeaBy Legazpiko Hitza on 2011/06/28 in Kultura Datorren ikasturtean Arkatza elkarteak kultur etxean eskainiko duen marrazketa eta pintura ikastaroan izena emateko epea ekainaren 30ean itxiko da. Matrikulazio epea zabaldu egin dute eta aurten ere 6 urtekoentzat gela berezi bat antolatu nahi dute. Ma…\nIturriaren 75. urtemuga ospatuzBy Goierriko Hitza on 2011/06/28 in Gizartea, Kultura Lizarriturri iturriaren 75. urtemuga ospatu zuten pasa den igandean Urretxun. Irimoko tontorrera igo, eta beherakoan egin zuten ekitaldia, berritutako iturrian. Ehundik gora lagun batu ziren. Jose Luis Garmendiak bi argazki jarri zituen bertan, iturria lehen eta orain erakusten zutenak. Gorka Azkaratek, berriz, bertsoa bota zion omendutako txorrotari. Aurreskua ere berezia izan zen, iturria jarri zutenetako [...]\nBihar dira Igartza Eguneko dantzen lehen entseguakBy Eskeine Legorburu on 2011/06/27 in Aisia, Dantza, Gizartea, Kultura Aurtengo Igartza Eguna prestatzeko dantzen lehen entseguak bihar egingo dituzte, 20:00etan, Aurtzaka dantza taldeak Garmendia Otaola kalean duen lokalean. Aurten gainera, talde gonbidaturik ez dela etorriko aurreratu dute, eta Aurtzakakoek ohiko ezpat…\nAlardeko argazki galeria zingizangonBy Legazpiko Hitza on 2011/06/27 in Kultura zingizango.com• Pasa den ekainaren 23an Armen Alardea ospatu zuten Legazpin. Errikarte Agirre argazkilari legazpiarra jo eta klik ibili zen eta argazkiak Zingi Zango elkartearen webguneko galeriara igo ditu. Azken bost urteetan egin du lan hori Erri…\nUztaila kultur eta aisialdi ekintzaz beteta dator LegazpinBy Legazpiko Hitza on 2011/06/27 in Kultura Uztaila Kulturala aste honetan hasiko dute Legazpin, ekaina amaitzearekin batera. Oilar jokoa eta Kontsumo Arduratsuaren Eguna eguna egingo dituzte egunotan, eta baita errondailen emanaldiak ere. Bihar haurrentzako jolasak ospatuko dituzte azokan, 18:00etan hasita. 3 urtetik 8ra bitarteko haurrei zuzenduta egongo dira, eta Sorgintxulo aisialdi taldeak gidatuko ditu. Euskal jolasak eta abestiak landuko dituzte. Oilar jokoa, bere aldetik, Euskal Herria plazan egingo dute ostegunean, uztailak 30, 19:00etan hasita. Goiz Deia txistulari taldearen laguntzaz, begiak estalita izango dituzten gazteek plazan jarritako oilar bat hartu beharko dute, lehenago zirkuitu batetik ibilita. Uztailarekin batera iritsiko dira ekintza gehienak. Hileko lehen egunean, ostiralean, Kontsumo Arduratsuaren Eguna ospatuko dute. 10:00etatik 13:00etara produktu ekologikoen dastaketa eta salmenta burutuko dute azokan. Emaus fundazioak eta Legazpiko Garaguneak hartuko dute parte hemen. 11:00etan, berriz, kale animatzaileak irtengo dira kalera. Egunak 19:30ean jarraituko du, Monda eta Lironda pailazoen antzerkiarekin. Euskal Herria plazan egingo dute saioa eta helduei zuzenduta egongo da. 22:30ean, azkenik, Legazpiko argazki zaharren proiekzioa egingo dute Azokan, Ikatza elkarteko kideen eskutik. Ostiralero egingo dituzte emanaldi hauek uztailean zehar, eta Bidaiak, 35 milimetro 25 urtetan eta Legazpi izenak dituzte datozen emanaldiek. Larunbatean, uztailak 2, Ordiziako eta Legazpiko errondailak kalez kale ibiliko dira, 12:30ean hasita. 20:00etan Gizarte Zentroan eskainiko dute emanaldia. [...]\n”Euslandia” liburua argitaratu du Miriam Luki kazetari urretxuarrakBy Otamotz.com Urretxu-Zumarraga on 2011/06/27 in Kultura Duela ia bi urte, 2009an, egin zuen\nLukik Euskal Kulturgintzaren Transmisioa graduondokoa, eta orduan\nsortutako pentsamenduak, ikuspuntuak eta iritziak jaso ditu,…\n‘Euslandia’ liburua argitaratu du Miriam Luki kazetari urretxuarrakBy Goierriko Hitza on 2011/06/24 in Kultura Miriam Luki kazetari urretxuarrak Euslandia liburua argitaratu du. Mondragon Unibertsitateak, Euskal Kulturgintzaren Transmisioa izeneko graduondoa egin zuen 2009an, eta hango gogoetetan oinarrituta atera du liburua Goierriko Hitzako kazetariak. Gaur aurkeztu duten liburuak, ikastaroan landutako poema, komiki, abesti, transkripzino eta beste hainbat elementu jasotzen ditu. Liburuaren diseinua eta irudiak, beste goierritar batek, Concetta Probanzak, egin ditu. [...]\nUdako ordutegian kultur etxeko zerbitzuetanBy Goierriko Hitza on 2011/06/24 in Kultura Legazpiko kultur etxean udako ordutegiak abiarazi dituzte. Liburutegia, esaterako, 10:00etatik 14:00etara irekiko dute irailaren 10era arte, eta abuztuan ere irekita egongo da. KZ Gunea, aldiz, 9:00etatik 13:00etara egongo da zabalik eta tutorearekin. …\nAtaungo Aizkoatek elkarteko festa ospatuko du biharBy Aimar Maiz on 2011/06/24 in Gizartea, Kultura Ataungo Aizkoate kultur elkarteak bazkideen arteko festa eguna antolatu du biharko, larunbata. Arratsalde osoan ekitaldiak eta ikuskizunak izango dira, eta jaiari bukaera afariarekin emango diote, bertsolariek lagunduta.\nLehenbizi, 17:00etarako, toka t…\nOndo pasa biharko eguna.http://goierri.hitza.info/files/2013/12/SAM_1894-237x300.jpgEkain Imaz Agirre irakurri gehiago » Guztiak irakurriEskelak Juli Telleria Berasategi\tMarino Izagirre Ormazabal\tGuztiak irakurriBereziak\tBerriketan.info Viewing item 1 to 5 (of 5 items) lasterketak.com taldea posted an update in the group Kirola – Herri lasterketak 14 minutes ago\nSAILKAPENA – XXXV. TAFALLAKO PEÑETAKO HERRI LASTERKETA – http://ow.ly/rzjoU lasterketak.com taldea posted an update in the group Kirola – Herri lasterketak 35 minutes ago\nSAILKAPENA – III. DONOSTIAKO TXAKURKROSA – http://ow.ly/rzibJ http://ow.ly/i/3XIko lasterketak.com taldea posted an update in the group Kirola – Herri lasterketak 45 minutes ago\nSAILKAPENA – XLIV. BOLUNBURU OROIGARRI KROSSA – CROSS MEMORIAL. http://ow.ly/rzhpT http://ow.ly/i/3XI7S lasterketak.com taldea posted an update in the group Kirola – Herri lasterketak 55 minutes ago\nARGAZKIAK. XXXIII. CARRERA PEDESTRE / XXX. Alberto Barricarte MEMORIALA. http://ow.ly/rzgHD http://ow.ly/i/3XHWK lasterketak.com taldea posted an update in the group Kirola – Herri lasterketak 55 minutes ago\nARGAZKIAK. XXXIII. CARRERA PEDESTRE / XXX. Alberto Barricarte MEMORIALA. http://ow.ly/rzgHD http://ow.ly/i/3XHWK Popularrak Ekarpenak Ostiraleko antzerkia bertan behera utzi dute Lazkaon


Iñaki Sanchez Dikarreko Kalitate Zuzendaria, 2014ko ikasle ohi aipagarria, Elgoibarko IMH Sarien 12. edizioan — IMH\nIñaki Sanchez Dikarreko Kalitate Zuzendaria, 2014ko ikasle ohi aipagarria, Elgoibarko IMH Sarien 12. edizioan\nIñaki Sanchez Dikarreko Kalitate Zuzendaria, 2014ko ikasle ohi aipagarria, Elgoibarko IMH Sarien 12. edizioan IMHko heziketa zikloetako 82 ikaslek jaso dituzte diplomak eta hauekin batera 12. edizioko IMH Sarien banaketa egin da. https://www.imh.eus/eu/albisteak/inaki-sanchez-dikarreko-kalitate-zuzendaria-2014ko-ikasle-ohi-aipagarria-elgoibarko-imh-sarien-12-edizioan https://www.imh.eus/eu/albisteak/inaki-sanchez-dikarreko-kalitate-zuzendaria-2014ko-ikasle-ohi-aipagarria-elgoibarko-imh-sarien-12-edizioan/@@download/image/14_hlh_sariak_diplomak.jpg\nIMHko heziketa zikloetako 82 ikaslek jaso dituzte diplomak eta hauekin batera 12. edizioko IMH Sarien banaketa egin da.\nIMHko HEZIKETA ZIKLOKO DIPLOMA ETA SARI BANAKETAREN ARGAZKIAK\nIMHko heziketa zikloetako ikasleen diploma eta Sari banaketa ekitaldia ospatu genuen ekainaren 19an.\nEkitaldian ikasle, tutore, irakasle eta guraso eta enpresa babesleez gain Bittori Zabala Elgoibarko Udal Ogasun eta Berditasun zinegotziak, Joxean Egaña IMHko Zuzendariak eta Iñaki Sanchez IMHko ikasle ohi sarituek parte hartu zuten.\nGoi-mailako 3 taldeek (Fabrikazio Mekanikoko Diseinua, Fabrikazioa Mekanikoko Produkzioaren Programazioa eta Mekatronika Industriala) eta erdi mailako beste 3k (Mekanizazioa D eta A eta Mantenu elektromekanikoa), guztira, 82 ikaslek jaso dituzte diplomak.\nPromozio honetatik %52k lanean jarraituko dute praktikak egin dituzten enpresetan eta %30k ikasten. Aurreko urteetako datuak kontuan hartzen baditugu, 2013an %41 lanean eta %28 ikasten, eta 2012an %25 lanean eta %40 ikasten, joera positiboa dela esan dezakegu, jakinik ikasketak amaitu eta sei hilabete ondoren laneratze datuak goranzko joera izaten dutela.\nIMH SARIEN 12. EDIZIOA.\nEdizio hau Hoffman Group eta Pixel Sistemas enpresa babesle eta beste 18 enpresa kolaboratzaileei esker antolatu ahal izan dugu.\nIkasle ohi aipagarria Iñaki Sanchez Hernandez eibartarrari egokitu zaio. Egun Dikar enpresako Kalitate zuzendari eta Customer Service Sailaren arduraduna da. IMHn Fabrikazio Mekanikoko Diseinua ikasi zuen 1999-2000 eta 2000-2001 ikasturteetan. IMHko irudi oroigarria jaso du.\nAurtengo ikasle aipagarria Denis Fernandez Bello ermuarra izan da, 10etik 9ko batazbesteko espedientea izanik. Erdi-mailako Mekanizazioa ikasi du eta praktikak egin dituen enpresan jarraitzen du lanean (Mecánicas Mecal, Eibar). Saria 500 euroko ikasketa poltsa izan da.\nEredu Dualeko ikasle aipagarria Aitzol Gonzalez Salegi elgoibartarra da eta Goi-mailako Fabrikazio Mekanikoaren programazioa ikasi du. Eredu Duala egin duen enpresan jarraitzen du lanean (Tornillería Aras, Soraluze). Saria 500 euroko ikasketa poltsa izan da.\nAzkenik Elgoibartar ikasle aipagarria Carlos Eduardo Llanos Pinto da, Denis bezala erdi-mailako Mekanizazioko ikaslea. Saria enplegurako prestakuntza doan egiteko aukera izan da.


Euskal iñauteriak — Euskal kultur erakundea\nBeñat Zintzo-Garmendiaren argazki erakusketa pedagogikoa. Euskal-Herriko 21 ihauteri ezberdin presentatuak dira: hartza, sorgina, musikariak... aurkeztuz. Ikuslea informatzeko, panel pedagogikoak gehituak dira.\nEuskaraz eta Frantsesez.\n35 argazki panel plaztifikatutak (delako PVC) 800 * 1 000 mm-ko neurriarekin.\nBakoitza 4/6 argazkiz betea da 20 X 30 cm ; 30 X 45 cm edo 50 X 60 cm-ko neurriekin.\nOrotara 200 bat argazki badira.


Gizonezkoentzako trajeak, jakin behar duzun guztia | Gizon dotoreak\nInazio Aretoa | | Moda\nNor ez garen pertsonak traje bat jantzi ohi dugu, Arropa amaitzean beti dugu arropa hau bertan behera utzi gabe arretarik jarri gabe. BBC motako gertaera bat (ezkontzak, bataioak edo jaunartzeak) dugula esaten digutenean bakarrik gogoratzen dugu.\nMomentu hartan armairutik azkar begiratu genuen gure trajea egiaztatu kilo gehigarri horiek palo barruan sartzeko aukera emango diguten, edo gure eraikineko blokean zehar kilo estra horiek galtzen hasi behar badugu ere, trajea erabili genuen azken alditik.\nArau orokor gisa, bakarra dugu. Eta gehiago baditugu, alde egingo dugulako da gizendu ahala jantzi berriak erostea. Traje berria erostea pentsatzen ari bazara, daukazuna oso zaharra delako, txikiegia da zuretzat edo, besterik gabe, jada gustatzen ez zaizulako, gizonekin estiloan, alderdien gida txiki bat erakutsiko dizuegu. kontuan hartu behar duzula zure behar eta gustuetara ondoen egokitzen den trajea noiz aukeratu. Jarraian zehazten dugu gizonentzako jantzi dotoreak gehien erabiltzen direnak egunerokoan.\n1 Gizonen jantzi motak\n1.1 Goizeko armarria\n1.2 Botoi bikoitza\n1.4 Mao lepoa\n2 Exekutiboaren traje motak\n2.2 Neurrira egokitua\n2.3 Fit klasikoa\n3 Nola jantzi kamiseta alkandora eta gorbata batekin\n4 Traje perfektua nola jantzi\nGizonen jantzi motak\nJantzia den bezala, jantzien barruan mota desberdinak aurkitu ditugu, adibidez, emakumezkoen ezkonberrien jantzietan gertatzen den bezala, eskote luzea, tiranteduna, itsasontzia ...\nGoizeko armarria honela kontsidera genezake jantzien barruan jantzi dotoreena, egunean zehar zeremonia egiteko aproposa da. Goizeko berokiaren zatirik deigarriena galtzamotxa da, beti txalekoarekin eta prakekin batera joan behar dira, biak hobe marradunak. Alkandora eta gorbata dagokionez, lehentasunez tonu argiak eta kolore trinkoak izan beharko dute, txalekoarekin eta redingarrarekin kontrastatu ahal izateko.\nJantzi mota hau gainjarri jakaren zati bat bularraldean, jantzia botoiari bi botoi ilara paraleloekin botoia ematea. Bi errenkadetatik bakarra funtzionala den arren, bestea dekorazio moduan mantentzen jarraitzen du. Jakaren barruan jaka ainguratzeko aukera ematen duen botoi bat aurkitzen dugu, kanpoko botoiarekin bakarrik itxi ez dadin eta jantzia gorputzera egokituago egon dadin.\nFroga jantzia da formalagoa gizonarentzat arratsaldeko ospakizunetanEguneko beroki baten baliokidea da egun horretarako. Larruzko beroki beltzez osatuta dago, zetazko txertaketekin eta isats irekia du, isatsa ere baduen arren. Kanpoaldean botoi ilara bat edo bi aurkitzen ditugu, eta horien funtzio nagusia apaintzea da. Frogak beti poltsikoan zetazko zapia izan behar du. Giletaren galtzak dardoik gabeak dira, txalekoa marfilezkoa eta alkandora zuria lepoko diplomatikoa eta papar-gorbata dituena.\nAspalditik badirudi ekialdekoa modan jarri dela. Traje mota honek Txina Inperialeko arropa ezaguna eskaintzen digu. Nolakoa lepoa motza eta altxatua da, papar solteak sartu gabe. Lepoko puntak biribilduak izan ohi dira, nahiz eta puntak zuzenak diren beste modelo batzuk ere aurkitu, nahiz eta zertxobait deserosoagoak izan.\nEsmoketa a-ra joateko erabili behar dugun arropa tipikoa da gauean gorbata beltza, baina froga ez bezala, smokinga ez da irudikatzen duen zeremonia mailara iristen, goizeko trajea bezala. Esmokina jaka, prakak, alkandora gorbata, txalekoa eta gorbata edo gorbata batez osatuta dago, nahiz eta gorbata gorbata erabiltzea komeni den.\nHau da, guztiok armairuko txoko batean dugun traje tipikoa eta galtzak eta jakak osatzen dute, nahiz eta batzuetan txalekoarekin ere konbinatzen den. Exekutiboen jantzien kolore ohikoenak grisak eta urdin ilunak dira, nahiz eta horietako askotan beltza ere egon. Exekutiboko mozorroen barruan behean zehazten ditugun hainbat mota aurkitzen ditugu.\nExekutiboaren traje motak\nDiseinu mota hau da gazteen ezaugarri nagusia, geroztik Gerrian egokituta dago eta hanka estuagoa da. Ebaki hau ezin hobea da gizon argalentzat, altuera ertain / motzekoa, irudia estilizatzen baitu, altuagoa izatearen sentsazioa emanez. Jakak goiko botoiarekin loturik egon ohi dira. Kilo gehigarri batzuk badituzu, bistako arrazoiengatik edo altuera baduzu, ez da zure trajea.\nDiseinu hau aurrekoaren antzekoa da, baina ez da gerrian bezain estua, horrek egin baitu publikoak gehien eskatzen duen jantzietako bat. Bai jakak, bai galtzak, hain estuak ez direnez, mugitzeko askatasun handiagoa ematen digute. Traje mota honetan ez da beharrezkoa jakaren goiko botoia lotuta edukitzea, nahiz eta jarraian komentatuko dugun bezala ia traje guztietan janztea komeni den.\nTraje hau aproposa da nahi duten guztientzat sentitu eroso trajean sorbaldak zehaztuagoak eskainiz. Eguneroko erabilerarako aproposak dira, beren diseinua betikoa da eta, beraz, ez dugu gure armairua maiz berritzera behartuko, goian zehaztu ditudan beste jantzi motekin gerta daitekeen moduan.\nNola jantzi kamiseta alkandora eta gorbata batekin\nGure gorputzari edo gure gustuei ondoen egokitzen zaion trajea zein den argi dugunean, gure trajea gorbata eta alkandora pare batekin konbinatzea tokatzen zaigu. Jadanik lehen urratsik garrantzitsuena eman dugu trajearen kolorea hautatuta. Kamisetaren txanda da orain. Trajea beltza, grisa edo urdin urdina bada, kolore ohikoenak trajetan, aukeratu egin behar duzu jantziarekin kontrastatzen duen alkandora arina.\nGorbataren kolorea alkandorarekin kontrastatu behar du baina ahalik eta gehien saihesten saiatu behar dugu, trajearen kolore bera dela. Aukeratu dugun trajeak marrak baditu, alkandora eta gorbata arruntak izan behar dira. Gauza bera gertatzen da kontrako kasuan, baina traje arrunta kamiseta eta gorbata kolore trinkoekin ezin hobeto konbinatu daiteke. Marrak gustuko baditugu, alkandora marradun mehea eta marra handiagoak dituzten gorbata erabil ditzakegu konbinatzeko, baina inoiz ez alkandoraren tamaina bera egin, azkenean nahastu egiten direlako.\nGure larruazalaren tonua ere garrantzitsua da alkandora hautatzerakoan. Azal argia badugu, kolore urdin argiak ezin hobeak dira. Aldiz, gure larruazalaren tonua arrosa bada, tonu berdeak aproposak dira. Eguzkia hartzea gustuko dutenak, kalean paseo bat ematen dutenak marroi bihurtzen dira, kolore laranja eta arrosa ezin hobeto konbinatzen dira.\nTraje perfektua nola jantzi\nZiur badakizu "tximinoa zetaz jantzi arren, tximinoa geratzen da" esaera. Esaera hau ezin hobea da ondoren komentatuko dudanerako. Traje dotorez janztea ez da trajea janztea soilik, puntua. Badaude gizonek bete behar dituzten zenbait arau nabarmendu eta gure trajea besteen gainetik erakutsi nahi badugu.\nAlkandora beti begiratu mahuka bidez jakaren hatz bat edo bi gehienez. Gutxienez espazio hori irteten ez bada, kamiseta jakaren azpian agertzen denarekin aldatu beharko dugu.\nHau aurrekoarekin batera dator. Alkandora beti mahuka luzea izan behar du. Agerikoa dirudien arren, ospakizunean ez dago ezer okerragorik parte-hartzaileak paloarekin mahuka motzeko alkandora batekin ikustea.\nEz hainbeste ezta hain burusoila ere. Traje bat erosten dugun bakoitzean, dendari eskatu behar diogu galtzak behealdea egokitzen dugu. Merkataritza zentro batera joaten bazara zalantza egiten dut egin dezaketela, baina establezimendu espezializatu batean erosten baduzu, ez dute arazorik izango zure altuerara egokitzeko, bestela, palo bat arkakuso batean erosi izanaren sentsazioa emango duzu. merkatua.\nBigarren botoia beti botoia askatu gabe. Jakaren lehen botoia beti egokia da, derrigorrezkoa bada, lotzeko. Gogoan izan hotzetik babesteko trajea ez dela jaka.\nMahaian eserita, jaka erabat desabotxatu behar dugu harekin batera afalduko badugu. Dotoreziaren gailurra izan nahi baduzu, egin behar duzu desblokeatu eserita zaudenean.\nTraje gehienak kolore ilunak izan ohi dira eta horrek behar duen alkandora bat aukeratzera behartzen gaitu trajearen kolorearekin kontrastatzen duen kolorea, beti kolore sendoekin ahal bada. Trajea marraduna bada, alkandora eta gorbata kolore trinkoak izan behar dira.\nEmakumeak osagarrien erreginak diren arren, gizonezkoen armairuan, batez ere trajez jantzita badaude aproposak dira eta arretaz aukeratzen baditugu, irudi sentsazionala eskain diezaguke. Gure trajea janzteko osagarriak eguzkitako betaurrekoetatik, zapi sinpleetaraino, erloju batera (kolore desberdinetako uhalekin pertsonaliza ditzakegu) daude.\nGaur egun ahal dugun trajea erosteko aukerarik onena aurkitu berari eskainitako dendetan. Langileek zure gorputz motaren arabera jantzi motarik onena zein den aholkatuko dizute. Horrez gain, beti emango dizute gastatzen duzun tamaina ezin hobea, ez bat gehiago ez bat gutxiago, horrela trajeetan hain txarrak diren eta traje txikia izatearen sinonimo diren zimur zoriontsuak ekidingo ditugu. (edo handiegiak gara trajearentzat, begiratzen duzunaren arabera) edo trajea handiegia da.\nGaur egun zaila da jostun dendak aurkitzea neurrira egindako trajeak egin, baina gure poltsikoak aukera ematen badu, aukerarik onena da. Aspalditik ez dira lehen bezain garestiak, beraz, aukerarik onena beti denda mota hauetara jotzea da, batez ere trajea hasieran uste genuena baino gehiago erabili beharko badugu, bai lanagatik edo ospakizun ugari denbora tarte laburrean datozelako.\nArtikuluaren bide osoa: Gizon dotoreak » Moda » Gizonezkoentzako trajeak, jakin behar duzun guztia\nArtikulua oso interesgarria da, benetan zoriontzen zaitut partekatu eta ikertzen jarraitu duzuelako ...\nStella McCartney, gizonezko (eta vegano) lerroa abiatzear dagoenean


1. ibilbidea. Gernika-Lumo, biak bat\nGernika-Lumo - Santa Luzia - Bilikario - Elexalde-Errigoiti - Madalen - Amillaga - Ondorika - Lumo - Gernika-Lumo\nGernika-Lumok dituen mendiko ibilbide laburretariko (PR) bat da hau, PR-BI 173 Gernika-Lumo, biak bat izenekoa. Mota honetako ibilbideak ikur zuri horiekin markaturik egoten dira eta hauek jarraitu beharko ditugu txangoa egiteko.\nIraganera bidaia da ibilbide honek eskaintzen diguna. Kosnoaga mendiaren magalean gorderik daude gure udalerriko historiaren aztarna zaharrenak. Handik behera sortu ziren Erdi Aroan Lumoko elizatea lehenik eta Gernikako hiribildua ostean.\nGernikako hiribilduaren bihotzetik, udaletxe aurretik abiatu eta Santa Luzia auzorantz joko dugu lehenik. Donejakue bideari jarraituko diogu. Gernikako Arbola albotik pasatuko gara eta aurrerago Santa Luzia ermita albotik, jarraian hirigunea atzean uzteko. Errigoitira bidean ur-biltegi albotik igaroko gara eta Bilikario mugarri bitxia ikusteko aukera izango dugu. Mugarritik gertu Donejakue bidea albo batera utzi eta zuzen jarraituz, harik eta Errigoitiko elizatera heldu arte. Merezi du tartetxo bat hartzea herrigune hau ezagutzeko.\nElexaldetik Madalen auzorantz joko dugu eta handik Amillagarantz, Maiaga mendi magaleko pistatik. Elorriaga parean eskumako bidea hartuko dugu. Kondaira zahar batek dioenez sorginek eraiki zuten San Martin ermita orain dagoen leku honetan. Amillagak amildegia esan nahi du, auzoa amildegitxo batean kokaturik baitago.\nBaso artetik doa Amillaga eta Lumoko San Pedro auzoak lotzen dituen bidea. Gorabehera handirik gabe helduko gara Lumora. San Pedro eliza gailentzen da auzoaren bazter batean. Deigarria da eliza honek Gernika aldera duen ikuspegi bikaina. Auzoan baserri ederrak, dorretxea, auzo eskolak, iturri eta garbilekuak ere ikusi ahalko ditugu.\nGomendioa: Lumotik abiatzen da Kosnoagara doan desbiderapena. PR-BI 181a jarraitu besterik ez dugu Bastegietara heldu eta Kosnoagara doan bidea hartzeko. Galtzada zahar batek lotzen ditu Lumoko elizatea eta Gernika-Lumoko herrigune nagusia.


Tabakalerako zine eskola berriko zuzendariak ez daki euskaraz • ZUZEU\nTabakalerako zine eskola berriko zuzendariak ez daki euskaraz\nGorka Bereziartua Mitxelenak Argia aldizkariko Boligrafo Gorria blogean egin du salabardoak jaso duen salaketa.\nJoan den astean jakin genuen Carlos Muguiro izango dela Tabakalerako zine-eskola berriko zuzendaria. 1966an Elizondon jaioa, Madrilgo Erkidegoko Zine Eskolan (ECAM) aritu da orain arte, zinema dokumentaleko espezialitatean. Lau filmen egilea da Sergio Oksmanekin batera (Tabakalerako atzera begirako foku bat eskaini zieten iazko urtarrilean, portzierto).\nMedioetan hainbeste komentatu ez dena zera da: Muguirok ez dakiela euskaraz. Martxoan aurreratu genuen Gipuzkoako Foru Aldundia zuzendari bila zebilela Egiako fabrika zaharberrituan martxan jarri nahi duen proiektu berrirako; eta postu horretarako baldintza-pleguetan ez zuela hizkuntza eskakizunik jarri.\nBaldintza minimorik ez jartzearen ondorioa da, beraz, zine-eskolako buruak ez edukitzea garrantzi gutxiagoko postuetarako eskatzen den hizkuntza perfilik. Edo faktoreen ordena alderantzizkoa izan da? Bada gai honi buruz hitz egitean hori uste duenik ere, alegia, zuzendaria nor izango den aukeratu ondoren argitaratu direla eskola zuzentzeko lehiaketaren baldintzak, kontu handia edukiz hautatutako pertsona izendatzea oztopatuko luketen trabarik ez jartzeko.\nNolanahi, hizkuntza-gaitasunari garrantzirik ez ematea ohikoa bihurtzen ari da Donostiako egitasmo kultural garrantzitsuen zuzendaritzak hautatzerakoan, gogoratu besterik ez dago Donostia 2016ko zuzendariarekin gertatutakoa. Bi kasuen arteko diferentziak ere badira, noski: hau ez da hain proiektu gizena, batetik; eta bestetik, große Koalition gipuzkoarraren barne-dialogoan honek ez du emango eztabaida txiki baterako ere. Gaia ez dago alderdien agendan. Edukiko al du lekuren bat Hizkuntza Berdintasunerako zuzendariarenean?\nCarlos Muguiro, Donostia, euskara, Tabakalera, zine eskola\nZer duzu buruan “Tabakalerako zine eskola berriko zuzendariak ez daki euskaraz”-ri buruz\nKalamartza 2017-05-03 15:30\nEz da harritzekoa. Lehengo larunbatean tabaqualeran izan nintzen Nicolas Peredaren filma ikusten, eta saioaren aurkezleak, zuzendariari hitza eman aurretik, esaldi bat besterik ez zuen euskaraz egin. Gaizki gainera.


Xanti Iparragirre (Errenteria, 1934) hogeita bi urtez bizi izan da Iparraldean, errefuxiatu gisa. Baina bertso munduan egin da ezagun bereziki. Orain, EHNA eskuan, sorterrira itzuli da\nEneko Bidegain.- Eskoriatzan (Gipuzkoa) bizi da, baina oraino lotura azkarrak ditu Ipar Euskal Herriarekin. Duela zenbait urte itzuli zen bere herrira, EHNA eskuan. Ordu arte errefuxiatu gisa bizi izan zen, hamar urtez klandestinitatean egon ere. Ezpeletan (Lapurdi) elkartu gara. Berezkoak dituen begitarte sakonarekim eta ahotseko dardaraz mintzo da.\nBertso irakasle gisa ibili zinen Ipar Euskal Herriko ikastoletan, duela 20-25 urte. Zer oroitzapen duzu?\nXanti Iparragirre: Hegoaldean ibilia nintzen, eta hemen zerbait ibili nintzen, ez anitz, baina pixka bat. Zenbait hilabetez ibili nintzen, baina gero denak utzi behar izan nituen, eta ez nuen gauza handirik egin… Hasi bai, baina bukatu ez.\nHasi zenuen lan hartan bertsolariak sortzeko gaia bazela ikusi zenuen, nahiz eta belaunaldi hartako bertsolaririk ez zen sortu?\nXanti Iparragirre: Bertsolariak ez dira sortu, baina zaletasuna bada. Garai hartako neska-mutikoak ikusten dira bertsolaritzaren inguruan.\nLan hura gerora Ipar Euskal Herrian sortu eta zabaldu ziren bertso eskolei begira egin beharreko lehen urratsa zen?\nXanti Iparragirre: Bai, lehen urratsa zen. Uztaritzeko eta Angeluko ikastolan nenbilela, nire inguruan ibili ziren Jesus Arzallus eta horiek. Horiek gero Hendaian abiatu ziren. Hori ikusi eta gero, poliki-poliki sortu ziren bertso eskolak. Bertso eskolek indar handia hartua zuten Hegoaldean, eta ikusten zen hemen ere gogo pixka bat bazela.\nNola ikusten duzu bertsolaritzaren gaurko egoera Iparraldean?\nXanti Iparragirre: Indarrean. Gazteak indartsu ikusten ditut. Indar handi bat behar da aurrera segitzeko. Gaurko egunean, bertsolaritza goiko gailurrean da, eta goiko gailurrean ez da denentzako lekurik. Orduan indar handi bat egin behar da, bakoitzak ahal duen mailan segitzeko. Batzuk goi mailan daude, beste batzuek beheraxeago egon beharko dute, beste batzuk errekara joaten dira.\nMundu gogorra zerbait lortu nahi duenarentzat?\nXanti Iparragirre: Ez da mundu gogorra bertsolari gisa. Elitekoa izan nahi baduzu, bai, gogorra da. Borroka gogorra da. Bertsolaria ez da bertsolari eliterako bakarrik, jende artekoa da, edozein tokitarako da bertsolari. Ez da txapelketarako bakarrik. Gauza da horrek hartzen duela lekua eta indarra; orduan, denak horra begira gaude. Baina hori ez da bidea, hortik ez baita denentzat hatsik.\nTxapelketaren sistemarekin kritiko zarela ulertu behar da?\nXanti Iparragirre: Nik uste beharrezkoa dela, baina txapelketak beste asko uzten ditu bazterrean. Hori hala da, jendeak bakarrik txapelketari begira lan egiten duelako. Ez luke horrela behar. Bertsolaritza ez da hori bakarrik, askoz ere zabalagoa da.\nAzaldu hori hobeki. Zer da zuretzat bertsolaritza?\nXanti Iparragirre: Edozein lekutan, behar den lekuan bertsotan egitea eta bakoitzak ahal duena ematea. Txapelketarako ez dute denek balio. Jendea itsutzen da txapelketari begira, eta hori ez da bide zuzena. Nahiago dut bertsolaritza bere zabalean hartu eta ez elitekoei begira bakarrik.\nIazko txapelketa nagusiak izugarriko jendetza erakarri zuen. Bertsolaritzaren osasun onaren seinale ote da?\nXanti Iparragirre: Holako prestaketa handi batek jende anitz erakartzen du. Ona den? Ez dakit. Horrek herriko bertsolaritzari ez dio onik egiten, gailurrekoak entzutetik behekoak entzutera alde pixka bat badagoelako. Baina jendeak txapelketa eskatzen du, eta jende asko bada prest.\nZer erran nahi duzu, BECeko saioa entzun ondoan beste bertsolari batzuk herabe izan daitezkeela kantatzeko?\nXanti Iparragirre: Ez dakit lotsa den. Garrantzi gutxiago ematen zaio gero beste batzuk entzuteari. Eta beharbada ez dira askoz txarragoak. BECetik kanpora bertsolari on asko bada. Baina handik kanpora gelditzeak halako beherakada bat ematen du, eta ez dakit ona den.\nNon kantatzen duzu gogotik?\nXanti Iparragirre: Jende artean, afalondoan, mahai batean, jendeari grazia emateko, indarra emateko… Leku bakoitzean era batean behar da kantatu. Non zabiltzan eta zein jenderekin zabiltzan ikusita egokitu behar duzu.\nNola hasi zinen bertso kantari?\nXanti Iparragirre: Bertsolari gisa ez naiz oso ezaguna izan, eta gainera ez dut horretarako prestakuntzarik. Besteak entzunez ibili izan naiz. Gero irakaskuntzan hasi nintzen, eta uste dut orduan ikasi nuela gehienik. Ez naiz sekula sartu bertsolaritzaren mundu horretan, beti erdi bazterretik ibili izan naiz. Zaletasuna banuen, bai.\nNondik etorri zitzaizun zaletasun hori?\nXanti Iparragirre: Hori berezkoa dut. Zaletasuna bakoitzak hartu behar du nonbaitik. Zaletasunak tiratzen nau. Ez naute tiratzen bertsolaritzaren munduko beste gauza anitzek. Zaletasunak bai. Bertsolari elkartea eta gauza horiek ez dira ia beharrezkoak ere. Zaletasuna da behar duguna. Bakoitzak behar duena eginen du, baina ez da mundu handirik behar bertsolaritza zaintzeko. Lehen ere batere prestaketarik ez zen, eta, hala ere, bertsolaritza beti bizirik egon da. Bertsolariak iraupena segurtatua duela erranen nuke nik.\nBertsolaritza egoera anitzetan ikusten dugu: txapelketetan ez ezik, bertso afarietan, sagardotegietan, azoketan, ekitaldi politikoetan eta abar… Hori guztia da bertsolaritza?\nXanti Iparragirre: Hori guztia eta gehiago ere bai. Horregatik esan dut bertsolariak non dabilen ikusi behar duela, nor duen entzule, zertarako ari den kantuan…\nEuskal Herriko egoerari begira salaketa egiteko tresna garrantzitsua da bertsolaritza?\nXanti Iparragirre: Niretzat, oso inportantea. Bertsolaritza da gehien-gehien libratu dena, nahiz eta traba txiki batzuk ukan. Bertsolaritzaren heineko askatasunik ez du inork izan, ez politikaz, ez Euskal Herriko arazoez mintzatzeko. Bertsolaritzak lan asko egin du, baina askoz gehiago egin zezakeen. Bertsolari elkartea bera oztopo bat da horretan. Ez du batere laguntzen, ez du urrats bat egiten ezertarako. Baina badira urratsak egiten dituzten bertsolariak. Eskerrak horiei. Itxaropen pixka bat bada. Ez da mitinik, ez predikurik bertsolari batek bezala hitza sar dezakeenik jendeen artean. Garrantzi handikoa da bertsolaritza.\nZergatik erraten duzu Bertsozale Elkarteak ez duela hori egin?\nXanti Iparragirre: Ez du ezertan sartu nahi izan. Nahiz eta Euskal Herriko arazoez elkarte eta jende anitz inplikatu den, bertsolari elkarteak ez du urratsik egin. Lehenetatik izan behar zuen, bertsolarien hitza entzuna eta onartua delako leku askotan. Elkarteak ez du egin egin behar zuen lanik.\nBertsolarien aberastasuna da iritzi askotakoak elkarrekin ari direla eta elkar errespetatzen dutela.\nXanti Iparragirre: Nik ez dut giro txarrik sentitzen. Gainera, kantatzen hasten direnean, nork antzematen dio zein den bat bestea baino abertzaleagoa? Ez dut ikusten desberdintasun handirik bertsolarien artean. Batzuek urrats batzuk gehiago egiten dituztela presoen alde eta holako gauzetan… Baina elkarrekin ez dira gaizki konpontzen.\nBertsolarien artean dagoen giro hori zergatik ez da beste eremu batzuetan?\nXanti Iparragirre: Esate baterako, elkartean?\nEdo bertso mundutik kanpo.\nXanti Iparragirre: Baina bertso mundutik kanpo nork du ahotsa? Ahotsa bertsolariak du, inork izatekotan. Egun guziz bada nonbait bertso saioa, eta bertsolariak indar anitz badu, alde horretatik. Zaila da elkarrekin mintzatzea.\nEuskaldunek ez dakigu elkarrekin lasai mintzatzen kalapitan aritu gabe? Beharbada ez da bakarrik euskaldunen gaitza…\nXanti Iparragirre: Ez, ez da gure gaitza bakarrik. Ez da erraza denekin fidatzen; gauza anitz pasatu da, gure artean anitz gorabehera izan da. Elkarrekin ongi konpontzea ez da erraza. Nahiz eta keinu batzuk egiten diren, oraindik ere ezberdintasun handiak dira euskaldunen artean. Elkarrekin lan egitea ez da erraza, nahiz eta bide hori jorratu beharko den geroari buruz.\nErrefuxiatua zinen. EHNA egin eta sorterrira itzuli zinen. Nola bizi izan zenuen urrats hori?\nXanti Iparragirre: Halako garaipen txiki bat zen niretzat. Nola bizi izan dudan? Ez dut arazorik ukan. Gero, ez naiz asko joan dokumentazio horrekin joan ez naitekeen tokietara. Baina banabil. Zenbait kontrol ere pasatu ditut, eta orain arte utzi didate…\nXanti Iparragirre: Bai… Mutur beltza jartzen didate, baina orain arte utzi naute. Ez dakit, beharbada zaharra naizelako…\nZenbat urte egon zinen sorterritik aparte?\nXanti Iparragirre: Hogeita bi urte.\nItzultzeak zer eragin dizu bihotzean?\nXanti Iparragirre: Dena aldatua ikusi dut. Hogeita bi urtez gauza asko aldatu da begietarako, sentipenean ez hainbeste. Herrian ere ez da giro bera. Bakoitzak bere bidea egin du, eta gero hori bateratzea ez da erraza.\nGazte denborako lagunen artean?\nXanti Iparragirre: Hori da. Ez da erraza. Bakoitzak bere bidea egin du, eta nik ikusten dut halako… ez dakit, beldurra? Afari bat egiteko ez dago arazorik, baina eguneroko bizian elkarrekin lotzeko zailtasunak badira.\nHainbeste urtez errefuxiatu izanik, zure sorterriaz aparte, Iparraldea ere zure herri bihurtu da?\nXanti Iparragirre: Parte handi bat bai, eta hori Iparraldean leku anitzetan ibili naizelarik. Leku bakar batean egona izan banintz, uste dut oraino lotuagoa izanen nintzela. Iparraldean hamar urtez gordeta bizi izan naiz, eta denbora guzti horretan etxez etxe ibilia naiz. Lagun anitz egin ditut. Iparraldea ez dut erabat uzten ahal.\nEz dakit noiz, baina gainerateko errefuxiatuek ere zu bezala itzultzeko aukera ukanen dutelako itxaropena baduzu?\nXanti Iparragirre: Gaur egun, EHNArekin hara joan eta lana aurkitu behar baduzu, arazo handiak dira.\nArazo horiek gaindituko direlako itxaropena baduzu?\nXanti Iparragirre: Desira bai. Eta itxaropena ere… Ari dira poliki-poliki leku batzuetan txoko bat aurkitzen. Lantegietako nagusiek-eta prest egon behar dute EHNA dutenei lana emateko.\nBaina beste baldintza da Espainiako Justizian auzirik ez irekirik ukatea, bistan da.\nXanti Iparragirre: Beste auzi batean sartzen bazara, ezin zara urrun joan. Zure izenean ezin duzu ezer hartu, ez autorik, ez etxerik…\nGatazka konponduko den arte…\nXanti Iparragirre: Gatazka asko dira, eta hori horietariko bat. Dokumentazioarena konpontzea luze joanen da.\nDokumentazioaren arazoa diozu, baina baita auziak artxibatzea, ihesi dabilenentzat amnistia ematea ere…\nXanti Iparragirre: Bai, bada arazo anitz konpontzeko, bai presoekin, bai alde guztietatik. Hitzak badira, jendeak gauza anitzez mintzo dira, baina egin, deus ez da egiten. Eta ez dut uste denbora laburrean gauza handirik egingo denik. Hori ez da urtebetean egiteko lana. Urratsak egiten ahal dira, baina mugak urrun dira. Amnistia eta holako gauzak oraino urrun daude.\nAlaba [Maixol Iparragirre] aske ikusteko itxaropena urrun dagoela erran nahi duzu?\nXanti Iparragirre: Ezin da itsutu itxaropen horretan. Ez da galdu behar ere… Anitz badira preso, anitz urtean, eta oraingoz behintzat gogortasuna baizik ez da entzuten agintarien aldetik. Ikusiko ea zerbait lortzen den, besterik ez bada hurbiltzea. Hori urrats garrantzitsua litzateke. Nonbaitik hasi behar da. Baina uste dut denbora joanen dela.\nDuela urte bat pasa atxilotu zuten, eta baldintza gogorretan daukate preso.\nXanti Iparragirre: Jasanarazten dizkiote nahi dituzten guztiak. Ez dute jende baliorik, ez dira jendeak bezala tratatuak, ezta gutxiagorik ere; orduan, nahi dituzten bezala erabiltzen dituzte, espetxetik espetxera, inon diren egoera txarrenetan… 24 ordutik 23tan, ziega batean bakarrik, eta ateratzen duten ordubetean ere bera bakarrik dago. Ez du inor ikusten ahal. Gogorra da bizia, baina barnetik badute indarra, eta atxikiko dute.\nGose eta egarri grebak egin ditu. Nola dago osasunez?\nXanti Iparragirre: Denbora laburrean hiru gose eta egarri greba egin ditu. Nahiko gogor zen. Baina orain berriz nahiko indartsu ikusten dut.\nAita gisa, nola bizi izan zenuen haren atxiloketaren berria? Alaba urte anitzez klandestinitatean bizi zen. Klandestinitatean bizi zeneko kezkatik preso izateko kezkara pasatzea nola bizi izan zenuen?\nXanti Iparragirre: Aitzinetik badakigu dabilena erortzen dela, lehenago edo geroago. Lehen ere pasatu ginen hortik, eta hori ere etortzen ahal zela banekien. Erortzean gehien kezkatu ninduena zen alabaren semea non eta nola zegoen. Haurraren gauzak konpondu arte, kezkatua nintzen. Orain kezkak lehen bezala segitzen du. Txarrena da oso ibilera txarrak ditugula, Marseillako kartzelarako bidea luze da… Baina segi aitzina.


Kai Siegbahn - Wikipedia, entziklopedia askea.\n(«Kai Manne Borje Siegbahn» orritik birbideratua)\nLund, 1918ko apirilaren 20a\nÄngelholm (en) , 2007ko uztailaren 20a (89 urte)\nUppsalako hilerri zaharra\nBo Siegbahn (en)\nEwert Bengtsson (en)\nfisikaria eta unibertsitateko irakaslea\nRoyal Institute of Technology (en)\nFisikako Nobel Saria (1981)\nBjörkén Prize (1955)\nBjörkén Prize (1977)\nTorbern Bergman Medal (1979)\nSuediako Zientzien Errege Akademia\nRoyal Swedish Academy of Engineering Sciences (en)\nAcademia Europaea (en)\nKai Manne Borje Siegbahn (Lund, 1918ko apirilaren 20a - 2007ko uztailaren 20a) suediar fisikaria izan zen.\nAitak, Karl Manne Siegbahnek, Fisikako Nobel Saria eskuratu zuen 1924an, X izpiei buruz egindako lanengatik. Kai Siegbahnek Uppsalan eta Stockholmen egin zituen ikasketak; Stockholmeko Teknologiako Errege Institutuko irakasle izan zen 1951tik 1954ra bitartean, eta Uppsalako Unibertsitateko fisika saileko burua eta irakaslea 1954tik aurrera. 1981ean Fisikako Nobel Saria eskuratu zuen, Nicolaas Bloembergen eta Arthur Leonard Schawlow zientzialariekin batera, erresoluzio handiko elektroi espektroskopiaren alorrean egindako lanengatik. Nicolaas Bloembergen eta Arthur L. Schawlow materialak aztertzeko laser izpiez baliatu ziren, eta Siegbahnek X izpiekin lan egin zuen. Hain zuzen ere, materialak X izpiez bonbardatu zituen Siegbahnek, eta X izpiek atomotik aldentzen dituzten elektroiak behatzeko aukera izan zuen horrela; teknika berri horrekin sustantzia bakoitzean atomoak bata besteari nola lotzen zaizkion aztertu ahal izan zen. Siegbahnek egindako aurkikuntzen arabera, atomoen arteko lotura kimikoen izaeraren araberakoa da elektroien energia, eta aurkikuntza hori analisi kimikorako elektroi espektroskopia deritzon teknikara aplikatu zuen (ESCA).\nFisikako Nobel Saridunak\n1958 Txerenkov / Frank / Tamm\n2018 Ashkin / Mourou / Strickland\n2019 Peebles / Mayor / Queloz\n2020 Penrose / Genzel / Ghez\nMultimedia: Kai Siegbahn\nISNI: 0000 0001 1081 820X\nBNF: 12278381t (data)\nOpen Library: OL2211327A\nWikipedia:20 elementuko autoritate kontrola duten orriak\nOrriaren azken aldaketa: 24 otsaila 2019, 20:02.


Orereta ikastola - Gure Historia\nZu hemen zaude: Hasiera > Gure Historia\n1963. urtean “Errenderiko Ikastola” sortzen da. Bittor Idiazabal jauna izan zen lehenengo lehendakaria eta berarekin Jose Aranbarri apaiza, Iñaki Urkia eta Patxi Maritxalar jaunek osatu zuten lehenengo Gida Batzordea\n1968. urtean “Orereta Kultur Elkartea” elkarte bezala osatu zen legez, ikastolaren titulartasuna bere gain hartuaz.\n1973ean Ikastolak Añabitarte baserria (100.000 m2) erosi zuen eta Lehen Hezkuntzako eraikina bertan altxatu zuen.\n1975ean Orereta Ikastola Gipuzkoako Ikastolen Elkarteko bazkide egin zen.\n1978. urtean bigarren hezkuntzarako (BBB/B.U.P.) ikastetxe berria eraiki zen Añabitarten.\n1984. urtean Orereta ikastolak Kilometroak antolatu zuen lehen aldiz.\n1985en inoizko ikasle kopuru handiena lortu zuen Orereta ikastolak: 1.750 ikasle.\n1989. urtean udaletxeak Orereta ikastolaren eskuetan utzi zuen “Guardako Aingeru Deuna” delako eraikina, bertan OHOko lehenengo zikloa jartzeko.\n1991. urtean Jose Ramon Anda eskultoreak Ikastolaren ikurra harriz landu eta Añabitarte aurrean jarri zen.\n1992an haurtzaindegi zerbitzua (0 – 3 urte) martxan jarri zen.\n1993ean Eusko Legebiltzarrak Euskal Eskola Publikoaren Legea onartzen du eta ikastoloi hiru hilabeteko epea ematen zaigu sare publikoan sartu ala pribatuan geratzeko. Orereta ikastolak sare pribatuan geratzearen aukera egin zuen.\nDunia aldizkariak Estatu espaniarreko 100 ikastetxe hoberenen artean kokatzen du Orereta ikastola 1997. urtean. Partaide sortzen da.\n1997. urtean Haur Hezkuntzarako 1500m2-ko egoitza berria eraikitzen da Koldo Mitxelena plazan (Esmalteria).\n1998ko irailean ikastetxe egokiera egiten da, lehengo batxilergokoa DBHko etxea bihurtzen da eta udalarena den “Aingeru Guardakoa” Batxiler-ikasketa berriak egiteko (Oiartzo).\n1999. urtean Orereta ikastolak Kilometroak antolatu zuen bigarren aldiz.\n2000. urtean Orereta Kultur Elkartea Herri Onurako Entitatea dela erabakitzen du Eusko Jarlaritzak.\n2003. urtean Orereta Ikastolak ZILARREZKO Qa jasotzen du EFQM eredua jarraituz. 40. urteurrena ospatzen da.\n2006. urtean Haur hezkuntzako etxe berria (1.400 km2) inaguratzen du Orereta ikastolak (Lino edo Santa Klara).\n2007. Añabitarte eremuko 10.000 m2 lur saila saldu du Ikastolak etxeak eraikitzeko. Salmenta honen irabaziekin finantzatuko da Sta. Klarako eraikina.\n2008. Ikastolaren titular den Orereta Kultur Elkarteak bere izaera sozietarioa aldatu du eta Kooperatiba Elkartea bihurtu da 2008ko apirilaren 28an; izaera soziala eta irabazi asmorik gabekoa da berea.\nSortutako Kooperatiba berria 1560 guraso bazkidek eta bazkide laguntzaileek osatzen dute.\n* Justizia, Lan eta Gizarte Segurantza sailburuaren 2008ko abenduaren 1eko Aginduan, Herri Onurako izaera ematen zaio Orereta Ikastola Koop.E. kooperatiba sozietateari.\n* 2008ko abenduaren 28an Errenteria Hiria Kulturgunean, Ereintza elkartearen elkarkidetza eskertu eta aitortu zuen Ikastolak.\n2009 Euskal Herriko Ikastolak Europar Kooperatiba Elkartea sortu da lurralde guztietako Ikastola guztiak batuz. Bertan bazkidetu da Orereta Ikastola.\n2010 Urdaburu Elkartea omendu zuen Ikastolak, urteroko Ekitaldi Akademikoan, Errenteria Hiria Kulturgunean.\n2013. Ikastolaren sortzearen 50. urteurrena. Ikuskizun eta ospakizun ugari antolatzen ditu Ikastolak. Baita ere, “50 amets, erronka eta lorpen” titulupean liburua argitaratu.\n2014. Futbol zelai berriaren eraikitzea.